**SPOJENÁ ŠKOLA, SLANČÍKOVEJ 2, 950 50 NITRA**

**Organizačná zložka:**

**STREDNÁ PRIEMYSELNÁ ŠKOLA POTRAVINÁRSKA NITRA**

**ŠKOLSKÝ VZDELÁVACÍ PROGRAM**

***„ZODPOVEDNOSŤOU K ÚSPECHU“***

**Študijný odbor**

**2950 M poradenstvo vo výžive**

**4-ročný študijný odbor s praktickým vyučovaním formou odbornej praxe**

**Nitra, 28. 08. 2019 PaedDr. Bibiána Fitalová**

**riaditeľka školy**

**Obsah**

[1. IDENTIFIKAČNÉ ÚDAJE 3](#_Toc157899170)

[1.1 Kontakty pre komunikáciu so školou: 4](#_Toc157899171)

[1.2 Záznamy o platnosti a revidovaní školského vzdelávacieho programu: 5](#_Toc157899172)

[2. CIELE A POSLANIE VÝCHOVY A VZDELÁVANIA 6](#_Toc157899173)

[3. VLASTNÉ ZAMERANIEA ŠKOLY 9](#_Toc157899174)

[3.1 Charakteristika školy 11](#_Toc157899175)

[3.1.1 Plánované aktivity školy 12](#_Toc157899176)

[3.2 Charakteristika pedagogického zboru 14](#_Toc157899177)

[3.3 Ďalšie vzdelávanie pedagogických zamestnancov 14](#_Toc157899178)

[3.4 Vnútorný systém kontroly a hodnotenia zamestnancov školy 15](#_Toc157899179)

[3.5 Dlhodobé projekty 15](#_Toc157899180)

[3.6 Medzinárodná spolupráca 16](#_Toc157899181)

[3.7 Spolupráca s rodičmi, sociálnymi partnermi a inými subjektmi 17](#_Toc157899182)

[4. CHARAKTERISTIKA ŠKOLSKÉHO VZDELÁVACIEHO PROGRAMU 18](#_Toc157899183)

[4.1 Popis školského vzdelávacieho programu 18](#_Toc157899184)

[4.2 Organizácia prijímacieho konania 18](#_Toc157899185)

[4.3 Vzdelávacie stratégie 18](#_Toc157899186)

[4.4 Metódy vyučovania 19](#_Toc157899187)

[4.5 Hodnotenie a klasifikácia žiakov 19](#_Toc157899188)

[4.6 Základné údaje o štúdiu 20](#_Toc157899189)

[4.7 Organizácia vyučovania 20](#_Toc157899190)

[4.8 Zdravotné požiadavky na žiaka 21](#_Toc157899191)

[4.9 Požiadavky na bezpečnosť a hygienu pri práci 22](#_Toc157899192)

[5. PROFIL ABSOLVENTA 23](#_Toc157899193)

[5.1 Charakteristika absolventa 23](#_Toc157899194)

[5.2 Uplatnenie absolventa 23](#_Toc157899195)

[5.3 Kompetencie absolventa 24](#_Toc157899196)

[5.3.1 Kľúčové kompetencie 24](#_Toc157899197)

[5.3.2 Odborné kompetencie 26](#_Toc157899198)

[6. UČEBNÝ PLÁN 29](#_Toc157899199)

[6.1 Poznámky k rámcovému učebnému plánu pre 4-ročné študijné odbory 30](#_Toc157899200)

[6.2 Prehľad využitia týždňov: 33](#_Toc157899201)

[6.3 Tabuľka vzťahu kľúčových kompetencií k obsahu vzdelávania 33](#_Toc157899202)

[7. PODMIENKY NA REALIZÁCIU ŠKOLSKÉHO VZDELÁVACIEHO PROGRAMU V ŠTUDIJNOM ODBORE 2950 M PORADENSTVO VO VÝŽIVE 35](#_Toc157899203)

[7.1 Materiálne podmienky 35](#_Toc157899204)

[7.2 Personálne podmienky 37](#_Toc157899205)

[7.3 Organizačné podmienky 38](#_Toc157899206)

[7.4 Podmienky bezpečnosti práce a ochrany zdravia pri výchove a vzdelávaní 40](#_Toc157899207)

[8. PODMIENKY VZDELÁVANIA ŽIAKOV SO ŠPECIÁLNYMI VÝCHVNO-VZDELÁVACÍMI POTREBAMI V ŠTUDIJNOM ODBORE 2950 M PORADENSTVO VO VÝŽIVE 41](#_Toc157899208)

[8.1 Inklúzia žiakov so zdravotným znevýhodnením 41](#_Toc157899209)

[8.2 Inklúzia žiakov zo sociálne znevýhodneného prostredia 42](#_Toc157899210)

[8.3 Inklúzia žiakov s nadaním 43](#_Toc157899211)

[9. VNÚTORNÝSYSTÉM KONTROLY A HODNOTENIA ŽIAKOV ŠTUDIJNÉHO ODBORU 2950 M PORADENSTVO VO VÝŽIVE 45](#_Toc157899212)

[9.1 Pravidlá hodnotenia žiakov 46](#_Toc157899213)

# IDENTIFIKAČNÉ ÚDAJE

|  |  |
| --- | --- |
| Názov a adresa školy | Spojená škola, Slančíkovej 2, 950 50 Nitra  Organizačná zložka:  Stredná priemyselná škola potravinárska |
| Názov školského vzdelávacieho programu | Zodpovednosťou k úspechu |
| Kód a názov ŠVP | 29 Potravinárstvo |
| Kód a názov ŠVP | 2950 M poradenstvo vo výžive |
| Stupeň vzdelania | Úplné stredné odborné vzdelanie – ISCED 3A |
| Dĺžka štúdia | 4 roky |
| Forma štúdia | denná |
| Vyučovací jazyk | slovenský |
| Druh školy | štátna |
| Dátum schválenia ŠkVP | 28. august 2019 |
| Miesto vydania | Spojená škola, Slančíkovej 2, 950 50 Nitra |
| Platnosť ŠkVP | 1. september 2019 začínajúc prvým ročníkom |

## Kontakty pre komunikáciu so školou:

|  |  |  |  |  |
| --- | --- | --- | --- | --- |
| **Titul, meno, priezvisko** | **Pracovná pozícia** | **Telefón** | **e-mail** | **Iné** |
| **Mgr. Jaroslav Maček** | Riaditeľ | 037/6533885 | skola@spsnr.edu.sk | www.spsnr.edu.sk |
| **PaedDr. Bibiana Fitalová** | Zástupca riaditeľa  Výchovný poradca |  | [spsp@spsnr.edu.sk](mailto:spsp@spsnr.edu.sk)  fitalova@spsnr.edu.sk |
| **Ing. Oľga Baláková** | Zástupca riaditeľa | 037/6536335 | balakova@spsnr.edu.sk |

**Zriaďovateľ**:

Nitriansky samosprávny kraj, Odbor školstva a telesnej kultúry, Štefánikova tr. 68, 949 01 Nitra

Nitra, 28. 08. 2019 Mgr. Jaroslav Maček

            riaditeľ školy

|  |  |
| --- | --- |
| **Názov a adresa školy** | Spojená škola, org. zložka: Stredná priemyselná škola potravinárska, Slančíkovej 2, 950 50 Nitra |
| **Názov školského vzdelávacieho programu** | Zodpovednosťou k úspechu |
| **Kód a názov ŠVP** | 29 Potravinástvo |
| **Kód a názov študijného odboru** | 2950 M poradenstvo vo výžive |
| **Stupeň vzdelania** | úplné stredné odborné vzdelanie – ISCED 3A |
| **Dĺžka štúdia** | 4 roky |
| **Forma štúdia** | denná |

## Záznamy o platnosti a revidovaní školského vzdelávacieho programu:

|  |  |  |
| --- | --- | --- |
| **Platnosť ŠVP**  **Dátum** | **Revidovanie ŠVP**  **Dátum** | **Zaznamenanie inovácie, zmeny, úpravy a pod.** |
| **01.09.2021** | **01.09.2021** | **Zmena riaditeľa školy – nový riaditeľ školy Ing. Libor Kabát, PhD.** |
|  | **01.09.2022** | **Zmena riaditeľa školy – nová riaditeľka školy PaedDr. Bibána Fitalová** |
| **01.09.2023** | **01.09.2023** | **Zmena zástupcu riaditeľky školy – nová zástupkyňa riaditeľky školy PaedDr. Janka Bolečková** |
|  | **01.09.2023** | **Úprava informácií v časti 7.1 Materiálne podmienky** |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

# CIELE A POSLANIE VÝCHOVY A VZDELÁVANIA

|  |  |
| --- | --- |
| **Názov a adresa školy** | Spojená škola, org. zložka: Stredná priemyselná škola potravinárska, Slančíkovej 2, 950 50 Nitra |
| **Názov školského vzdelávacieho programu** | Zodpovednosťou k úspechu |
| **Kód a názov ŠVP** | 29 Potravinárstvo |
| **Kód a názov študijného odboru** | 2950 M poradenstvo vo výžive |
| **Stupeň vzdelania** | úplné stredné odborné vzdelanie – ISCED 3A |
| **Dĺžka štúdia** | 4 roky |
| **Forma štúdia** | denná |

Ciele a poslanie výchovy a vzdelávania v školskom vzdelávacom programe pre študijný odbor 2950 M poradenstvo vo výžive vychádzajú z cieľov stanovených v Zákone o výchove a vzdelávaní č. 245/2008 Z. z. a Štátnom vzdelávacom programe pre skupinu študijných odborov 29 Potravinárstvo.

Poslaním našej školy nie je len odovzdávať vedomosti a pripravovať žiakov na budúce povolanie, ale aj formovať u nich postoje k ľudskej dôstojnosti, humanizmu, tolerancii, viesť ich k dodržiavaniu etických a ľudských princípov a v spolupráci s rodičmi, zriaďovateľom a spolupracujúcimi firmami vychovávať zodpovedných a celoživotne sa vzdelávajúcich mladých ľudí, ktorí sú vyzbrojení nielen požadovanými vedomosťami a zručnosťami, ale aj schopnosťou tvorivej činnosti a rozhodovania sa.

Ciele výchovy a vzdelávania sú orientované na vytváranie predpokladov celoživotného vzdelávania a sú zamerané na nasledovné oblasti:

1. **posilnenie výchovnej funkcie školy s cieľom:**

* vytvárať motiváciu k učeniu a celoživotnému vzdelávaniu,
* podporovať špecifické záujmy, schopnosti a nadanie žiakov,
* vytvárať vzťah k základným ľudským hodnotám, ako sú zodpovednosť, úcta a dôvera,
* predchádzať všetkým formám diskriminácie, šikanovania a rasizmu,
* poskytovať žiakom ako aj širokej verejnosti ponuku vzdelávacích a voľno - časových aktivít v priestoroch školy a školských zariadení,
* formovať ucelený názor na svet a vzťah k životnému prostrediu,
* poskytovať žiakom možnosti a príležitosti v oblasti záujmovej činnosti.

1. **realizáciu stratégie a rozvoja školy so zameraním na:**
2. prípravu a tvorbu vlastného ŠVP s cieľom:

* využívať moderné, efektívne vyučovacie metódy, organizačné formy a učebné pomôcky, zavádzať projektové a programové vyučovanie,
* využívať jazykové laboratóriá pre vyučovanie cudzích jazykov a tým skvalitniť ich výučbu, vhodnou motiváciou stabilizovať kvalifikovaných učiteľov pre výučbu cudzích jazykov a pokračovať vo výučbe cudzích jazykov zahraničnými lektormi,
* vybudovať odbornú učebňu informatiky pre výučbu výživových a pohybových programov,
* zlepšovať kvalitu školských priestorov, čím sa vytvorí priateľské a kultúrne prostredie s pozitívnymi vzťahmi,
* vytvárať vhodné psychohygienické, organizačné a časové podmienky pre žiakov a zamestnancov školy,
* hodnotenie žiakov realizovať zavádzaním progresívnych metód a prostredníctvom priebežnej diagnostiky,
* vytvárať podmienky pre vzdelávanie žiakov so špeciálnymi výchovno-vzdelávacími potrebami,
* vytvárať priestor pre uplatňovanie takých štýlov práce, ktoré pozitívne ovplyvňujú učenie sa žiakov a ich vzdelávacie výsledky.

1. posilnenie úlohy a motivácie učiteľov, vychovávateľov a zamestnancov školy:

* rozvíjať a posilňovať kvalitný pedagogický zbor jeho stabilizáciou,
* podporovať a zabezpečovať ďalší odborný rast a vzdelávanie pedagogických zamestnancov školy v profesijnom rozvoji,
* rozvíjať hodnotenie a sebahodnotenie vlastnej práce a dosiahnutých výsledkov.

1. podporu talentov, osobnosti a záujmov každého žiaka s cieľom:

* vo výchovno-vzdelávacom procese  rozvíjať kľúčové kompetencie žiakov: učebné, kognitívne, informačné, komunikačné, sociálne a personálne, pracovné a podnikateľské,
* podporovať a rozvíjať tímovú prácu žiakov,
* vytvoriť optimálnu kultúru školy – takých medziľudských vzťahov, ktoré sa budú vyznačovať tvorivou klímou, vzájomnou dôverou a spoluprácou, transparentnosťou, pocitom istoty a bezpečia,
* organizovať voľno-časové aktivity žiakov zamerané na zmenu životného štýlu, presadzovať zdravú výživu a zdravý životný štýl a športové aktivity,
* viesť žiakov k zmysluplnej komunikácii a vyjadreniu svojho názoru,
* umožniť žiakom participovať na všetkých činnostiach školy prostredníctvom žiackej samosprávy (Školský parlament),
* v zmysle Dohovoru o právach dieťaťa zabezpečovať priebežne sledovanie a aktívnu ochranu detí pred javmi ako sú záškoláctvo, delikvencia, používanie návykových látok a podobne,
* v súlade s Chartou základných ľudských práv a slobôd sledovať prípadne odstraňovať prejavy šikanovania, diskriminácie, násilia, xenofóbie, rasizmu a intolerancie,
* zapájať sa do rôznych projektov na rozvoj školy,
* nadväzovať spoluprácu s rôznymi školami, podnikmi a vysokými školami doma i v zahraničí.

1. skvalitnenie spolupráce so sociálnymi partnermi, verejnosťou, ostatnými školami a inštitúciami s cieľom:

* zapojiť rodičov resp. zákonných zástupcov do procesu školy najmä v oblasti záujmového vzdelávania a voľnočasových aktivít,
* vytvoriť funkčné väzby s okolitým sociálnym a pracovným prostredím regiónu,
* zvýšiť úroveň doterajšej spolupráce s podnikmi, kde škola realizuje alebo môže realizovať odbornú prax, a v ktorých absolventi školy môžu nájsť svoje pracovné uplatnenie,
* naďalej rozvíjať spoluprácu s univerzitami - SPU Nitra, UKF Nitra na zabezpečenie potrieb žiakov,
* vytvárať podmienky na spoluprácu so strednými školami doma i v zahraničí,
* spolupracovať so zriaďovateľom na koncepcii rozvoja odborného vzdelávania v našom regióne,
* zapracovať v rámci ďalšej tvorby ŠVP požiadavky sociálnych partnerov na kompetencie absolventov školy.

1. zlepšenie estetického prostredia školy a jej okolia s cieľom :

* zlepšiť prostredie v triedach a v odborných učebniach,
* dobudovať elektronizáciu školskej knižnice,
* pravidelne sa starať o úpravu okolia školy,
* využiť materiálno-technický a ľudský potenciál pre získanie mimorozpočtových finančných prostriedkov, predovšetkým z vypísaných projektov prípadne grantov,
* využiť všetky možné a dostupné prostriedky pre získanie doplnkových finančných zdrojov  z podnikateľskej činnosti školy.

# VLASTNÉ ZAMERANIEA ŠKOLY

|  |  |
| --- | --- |
| **Názov a adresa školy** | Spojená škola, org. zložka: Stredná priemyselná škola potravinárska, Slančíkovej 2, 950 50 Nitra |
| **Názov školského vzdelávacieho programu** | Zodpovednosťou k úspechu |
| **Kód a názov ŠVP** | 29 Potravinárstvo |
| **Kód a názov študijného odboru** | 2950 M poradenstvo vo výžive |
| **Stupeň vzdelania** | úplné stredné odborné vzdelanie – ISCED 3A |
| **Dĺžka štúdia** | 4 roky |
| **Forma štúdia** | denná |

Stredná priemyselná škola potravinárska, ktorá je od 01. 09. 2006 organizačnou zložkou Spojenej školy, sa nachádza v centre mesta Nitra, na ulici Slančíkovej 2.

Škola vznikla z požiadaviek potreby prípravy stredných technických kádrov pre potravinársky priemysel, na zabezpečenie racionálnej výživy, zdravotnej neškodnosti potravín, na zabezpečenie správnych technologických postupov v potravinárstve a komplexného riešenia ekonomiky a kvality v potravinárstve. Stredná priemyselná škola potravinárska bola otvorená 01. 09. 1963 a bola to prvá škola s týmto zameraním na Slovensku.

Škola prešla za 56 rokov svojej existencie rôznymi zmenami. Po vzniku školy boli otvorené prvé triedy s chemickým zameraním, ale škola sa preorientovala na vzdelávanie v potravinárskych odboroch, čo úzko súviselo s faktom, že Nitra bola centrom poľnohospodárstva a potravinárstva na Slovensku a sídlili tu takmer všetky potravinárske závody – mliekareň, pekáreň, pivovar, cukrovar, vinárske závody, mäsokombinát atď.. Postupne sa vyprofilovala na školu, ktorá až do roku 1992 poskytovala 4-ročné štúdium ukončené maturitnou skúškou, v 10 študijných odboroch: chemická technológia, spracovanie kaučuku a plastických hmôt, výroba a spracovanie makromolekulárnych látok a v 7 študijných odboroch potravinárskeho zamerania: výroba cukru a cukroviniek, priemyselná výroba krmív a mlynárstvo, spracúvanie múky, kvasná technológia, spracovanie mlieka, spracovanie mäsa, a konzervárenstvo. Od školského roka 1992/93 sa žiaci prijímali na jeden študijný odbor 29406 Potravinárstvo, v rámci ktorého študenti mali počas prvých dvoch rokov spoločné študijné predmety a po ukončení 2. ročníka si mohli vybrať jedno z desiatich odborných zameraní:

01 - výroba cukru a cukroviniek

02 - priemyselná výroba krmív a mlynárstvo

03 - spracúvanie múky

04 - kvasná technológia

05 - spracúvanie mlieka

06 - spracúvanie mäsa

07 - konzervárenstvo

08 - podnikanie v potravinárstve

09 - potravinár - kvalitár

10 - syrárstvo a fermentované výrobky

Neoddeliteľnou súčasťou vo výchovno-vzdelávacej činnosti školy bolo v rokoch 1973 – 1986 diaľkové štúdium, pomocou ktorého získavali stredoškolské vzdelanie pracovníci, ktorí pracovali v potravinárskych závodoch.

Popri existujúcich študijných odboroch bol v školskom roku 1993/94 zriadený nový študijný odbor – Hygiena potravín, ako dvojročné pomaturitné špecializačné štúdium, určené pre absolventov stredných odborných škôl potravinárskeho zamerania a stredných odborných učilíšť potravinárskych s maturitou.

Na základe analýzy potrieb a požiadaviek trhu práce sme do výchovno-vzdelávacieho procesu zaviedli dva nové študijné odbory. V školskom roku 2004/2005 bol otvorený nový 4 - ročný študijný odbor ukončený maturitnou skúškou 2949 6 00 výživa, ochrana zdravia a hodnotenie potravín a v školskom roku 2006/2007 – 4 – ročný študijný odbor ukončený maturitnou skúškou 2951 6 výživa a šport. Transformáciou športových gymnázií bolo potrebné ukončiť vzdelávanie v študijnom odbore 2951 6 výživa a šport na „nešportovej škole“. Nový odbor 2950 M poradenstvo vo výžive bude tento odbor nahrádzať od šk. roku 2019/2020 počnúc 1. ročníkom.

Na základe analýzy práce školy a hlavne analýzy potrieb regiónu sme identifikovali všetky pozitívne aj negatívne stránky pomocou SWOT analýzy.

Silnými stránkami našej školy sú :

* takmer 60- ročná tradícia v príprave žiakov na povolanie v oblasti potravinárskeho

priemyslu,

* 100% kvalifikovanosť pedagogických zamestnancov a možnosť ich ďalšieho vzdelávania,
* zavádzanie nového študijného odboru so zameraním poradenstvo vo výžive,
* komplexnosť školy a jej poloha - areál školy sa nachádza v centre mesta a zahŕňa školu, novozrekonštruovaný školský internát, školskú jedáleň a športový areál s dvomi telocvičňami, ihriskami, plážovými ihriskami, posilňovňami a plaveckým bazénom,
* objekty školy prešli komplexnou rekonštrukciou (zateplenie, výmena okien, oprava fasád a striech),
* vybavenie školy modernými učebňami a laboratóriami – škola disponuje modernými laboratóriami chémie, biológie, 8 multimediálnymi učebňami informatiky,
* zriadenie strediska praktického vyučovania v priestoroch školy, v ktorom majú študenti školy zabezpečenú odbornú prax,
* dobrá spolupráca školy s potravinárskymi podnikmi v rámci Nitrianskeho samosprávneho kraja a s univerzitami - SPU Nitra, UKF Nitra, STU Bratislava - fakulta chemických a potravinárskych technológií,
* zapojenie do projektov Otvorená škola, Infovek, Počítače pre školy a do medzinárodného projektu Výchova k podnikaniu,
* škola je pilotnou školou pre vzdelávanie učiteľov škôl v rámci západoslovenského kraja pre projekt Výchova k podnikaniu,
* nadštandardné podmienky na vyučovanie telesnej výchovy, športovej prípravy a iné aktivity v rámci výchovy mimo vyučovania,
* dlhoročné skúsenosti v podnikateľskej oblasti,
* prezentácia školy cez www stránku, propagačný materiál a podobne,
* dobrá spolupráca s rodičmi a s rôznymi inštitúciami v rámci regiónu,
* nadregionálna pôsobnosť školy z dôvodu prípravy absolventov pre potreby potenciálnych zamestnávateľov s pôsobnosťou celej republiky.

Slabé stránky školy :

* nižší záujem verejnosti o štúdium potravinárskych zameraní.

Príležitosti, ktoré by škola mohla využiť :

* rozširovať spoluprácu s ďalšími potravinárskymi závodmi,
* zapájať sa v širšej miere do projektov eurofondov,
* umožniť ďalšie vzdelávanie pedagogických zamestnancov,
* rozvíjať partnerstvo s podobnými školami v rámci Slovenska i v zahraničí,
* zosúladiť odbornosť žiakov s požiadavkami trhu práce,
* naplniť učebné odbory SOŠ dostatočným počtom žiakov.

Riziká, ktoré by mohli škole zabrániť v rozvoji :

* nižší záujem o štúdium potravinárstva, v súvislosti so zrušením viacerých potravinárskych závodov,
* znížený záujem o pracovnú silu v potravinárskom priemysle,
* nedostatočné finančné ohodnotenie pracovníkov v potravinárskom priemysle,
* nepriaznivý demografický vývoj,
* nižšia vedomostná úroveň prichádzajúcich žiakov zo základných škôl,
* nedostatok finančných prostriedkov.

## Charakteristika školy

Stredná priemyselná škola potravinárska sídli v priestoroch Spojenej školy na Slančíkovej 2, v Nitre. Komplex budov školy zahŕňa samotnú budovu, v ktorej prebieha výchovno-vzdelávací proces, školský internát, školskú jedáleň, spoločenský pavilón, stredisko praktického vyučovania, komplex športovísk a regeneračné centrum.

Škola má 4 triedy, v ktorých študujú žiaci v dvoch študijných odboroch - výživa, ochrana zdravia a hodnotenie potravín a poradenstvo vo výžive. Teoretické vyučovanie všetkých tried prebieha v klasických učebniach, laboratórne cvičenia sú realizované v zmodernizovaných laboratóriách chémie a v laboratóriách biológie, vyučovanie informatiky je zabezpečené v 8 učebniach IKT, ďalej je k dispozícii učebňa pre výuku administratívy a korešpondencie a jazykové učebne.

Škola zabezpečuje ubytovanie v novozrekonštruovanom školskom 7 - poschodovom internáte, v dvojlôžkových izbách s vlastným sociálnym zariadením, s celkovou kapacitou ubytovania 250 žiakov. Súčasťou školského internátu sú moderné kuchynky, spoločenské miestnosti a samozrejmosťou je pripojenie na internet.

Školská jedáleň poskytuje celodenné stravovanie pre žiakov a zamestnancov školy. Doplnkové stravovanie zabezpečuje školský bufet.

Odbornú prax zabezpečuje Stredisko praktického vyučovania jednak v priestoroch školského areálu (školská pekáreň, školská mliekareň a výroba výrobkov studenej kuchyne, školská kuchyňa) a Výskumné centrum AgroBio Tech, ktoré je súčasťou SPU v Nitre.

Žiaci majú vynikajúce možnosti pre mimoškolskú činnosť, ktorá sa realizuje v rámci záujmových krúžkov. Majú prístup do učebni IKT, telocviční, posilňovní, na futbalové ihrisko, na ihriská pre plážový volejbal, a tiež do novootvorenej školskej plavárne. Škola pre nich zabezpečuje regeneráciu v školskom regeneračnom centre, ktoré obsahuje masážne vane, vírivku, saunu a možnosť absolvovania masáží.

### Plánované aktivity školy

Dosahovanie požadovaných aktivít a vhodná prezentácia školy sú výsledkom kvality vzdelávania.

* **Záujmové aktivity**:

Záujmové aktivity žiakov plánujeme realizovať prostredníctvom záujmových krúžkov, ktoré majú rôzne zameranie:

* Príprava na maturitu (Maturita zo SJ, Literatúra pre maturantov, Príprava na maturitu z AJ...)
* Ďalšie vzdelávanie (Zaujímavosti a trendy v SOČ, Zaujímavá chémia, Zaujímavá informatika...)
* Voľnočasové zameranie (Tanečný krúžok, Kreatívny krúžok, Športové hry...)
* **Súťaže**:
  + Jazykový kvet
  + Olympiáda v ANJ
  + Chemická olympiáda
  + Olympiáda z dejepisu
  + Stredoškolská odborná činnosť v oblastiach: chémia a potravinárstvo, problematika voľného času, tvorba učebných pomôcok, didaktické technológie, biológia, zdravotníctvo a farmakológia, ekonomika a riadenie Súťaž v písaní na stroji
  + Súťaž v písaní na stroji
  + Matematický klokan
  + Talentiáda
* **Športové akcie**
  + Futbalový turnaj
  + Basketbalový turnaj
  + Volejbalový turnaj
  + Hádzanársky turnaj
  + Turnaj v stolnom tenise
  + Plavecké preteky
  + Šachový turnaj
  + Badmintonový turnaj
  + Súťaže v atletike
* **Hodnotenia a prezentácia potravinárskych výrobkov**
  + Hodnotenia čokolády, čokoládových cukroviniek, pekárskych a cukrárskych výrobkov
  + Hodnotenia syrov a vín
  + Hodnotenia piva a mäsových výrobkov
* **Exkurzie**

Exkurzií sa zúčastňujú pravidelne žiaci oboch študijných odborov a všetkých ročníkov, pričom v súlade so školským vzdelávacím programom žiaci prvého a druhého ročníka absolvujú jednodňovú exkurziu v mesiacoch marec – jún, žiaci tretích ročníkov – dve jednodňové exkurzie v mesiaci marec – jún a žiaci štvrtých ročníkov – dve jednodňové exkurzie v mesiacoch október – december. Exkurzie sú zamerané na upevňovanie a rozširovanie vedomostí žiakov z oblasti odborných predmetov,  z oblasti potravinárskych technológií, strojného zariadenia a využívania automatizovaných systémov riadenia vo výrobe a dodržiavania systému HACCP pri výrobe potravinárskych výrobkov.

* **Spoločenské a kultúrne podujatia**
  + Návšteva kultúrneho predstavenia (divadlá v Nitre)
  + Deň otvorených dverí
  + Mikulášska nádielka
  + Venček – zavŕšenie kurzu spoločenských tancov
  + Vianočná akadémia
    - **Mediálna propagácia**
  + Aktualizácia www stránky školy
  + Propagácia aktivít školy cez sociálne siete (facebook, instagram)
  + Propagácia aktivít školy prostredníctvom regionálnej televízie Central
    - **Besedy, prezentácie a pracovné stretnutia**
  + Účasť na kariérnych dňoch - prezentácia školy prostredníctvom Úradu práce, sociálnych vecí a rodiny,
  + Vhodný výber školy - resp. povolania - pre študentov maturitných ročníkov,
  + Ako vstúpiť do školského vzdelávacieho programu (riaditeľ školy),
  + Beseda na tému „Trestno - právna zodpovednosť“,
  + Beseda pre dievčatá „S Tebou, o Tebe“,
  + Diskusia spojená s animačnými aktivitami na tému „Stop drogám!“, „Namaľuj svoje nie!“.

Všetky aktivity sa budú realizovať s pedagogickými zamestnancami školy, žiakmi a sociálnymi partnermi. Aktivity sú určené predovšetkým žiakom, učiteľom, rodičom, zamestnávateľom a širokej verejnosti. Vítame všetky ďalšie návrhy a možnosti na aktivizáciu práce školy.

## Charakteristika pedagogického zboru

Odbornosť vyučovania je zabezpečená na 100% a to plne kvalifikovanými učiteľmi odborných predmetov, všeobecno-vzdelávacích predmetov a cudzích jazykov. Miera stability pedagogických zamestnancov je veľmi vysoká, čo je dôkazom toho, že naša škola je dobre fungujúca organizácia. Kvalitných učiteľov sa snažíme udržať vytváraním atmosféry vzájomnej spolupráce a nasledovnou motivačnou stratégiou:

- využívanie pochvaly i kritiky (obe, ak sú správne použité, vytvárajú pozitívny efekt),

* záujem o prácu a postup, delegovanie právomocí a zodpovednosti,
* vzájomná úcta a korektnosť,
* dôslednosť v kontrole a adekvátne odmeňovanie.

Škola zamestnáva školského psychológa, ktorý má k dispozícii vlastnú kanceláriu s potrebným vybavením, vrátane PC a príslušného programového vybavenia. Pracovnú dobu má rozvrhnutú tak, že niektoré dni pracuje v dopoludňajších a popoludňajších hodinách, resp. v popoludňajších hodinách, pretože škola má aj školský internát.

## Ďalšie vzdelávanie pedagogických zamestnancov

Ďalšie vzdelávanie je právom i povinnosťou každého pedagogického zamestnanca školy a vedenie školy umožňuje ich ďalšie vzdelávanie za rovnakých podmienok.

Vzdelávanie zameriame hlavne na zvyšovanie pedagogickej spôsobilosti pedagogických zamestnancov, najmä na inovácie v odbore, inovácie v pedagogike a príbuzných vedách, didaktike jednotlivých vyučovacích predmetov, efektívne postupy výchovy a vzdelávania mládeže.

**Vedenie školy zabezpečuje ďalšie vzdelávanie pedagogických zamestnancov nasledovne:**

* začínajúci pedagogický zamestnanec má prideleného uvádzajúceho učiteľa, ktorý mu je nápomocný v jeho práci počas celého školského roka, resp. dlhšie, ak je potrebné a uvádzanie sa končí výstupovou hodinou a pohovorom s členmi komisie, ktorú menuje riaditeľ školy,
* zvyšovanie kompetencie pedagogických zamestnancov prizývaním odborníkov z univerzít, resp. z praxe na zasadnutia predmetových komisií, resp. účasťou na seminároch organizovaných školou, vysokými školami, resp. profesijnými organizáciami,
* podporovanie pedagogických zamestnancov v oblasti sebavzdelávania a zdokonaľovanie ich profesijnej spôsobilosti v priestoroch školskej knižnice s rozšírením ponuky odborných publikácií a časopisov,
* príprava pedagogických zamestnancov na výkon funkcie triedneho učiteľa a predsedu predmetovej komisie,
* príprava pedagogických zamestnancov pre tvorbu školských vzdelávacích programov a správne vedenie potrebnej pedagogickej dokumentácie,
* oboznámenie pedagogických zamestnancov s ovládaním modernej didaktickej techniky (videotechnika, dataprojektor, výpočtová technika),
* organizovanie otvorených hodín pedagógmi s dlhšou praxou s cieľom odovzdávať skúsenosti mladším pedagógom a rozvíjať formou následnej diskusie pozitívne prvky komunikácie,
* príprava pedagogických zamestnancov na získanie prvej a druhej atestácie,
* spoluprácou s metodicko-pedagogickým centrom, ŠPÚ a MŠVVaM SR zabezpečiť pedagogickým zamestnancom najnovšie poznatky z oblasti didaktiky a metodiky vyučovania.

## Vnútorný systém kontroly a hodnotenia zamestnancov školy

Zamestnanci školy pravidelne podliehajú kontrolnej a hodnotiacej činnosti.

Kontrolná činnosť je vykonávaná priebežne počas celého školského roka manažmentom školy a je zameraná na nasledovné oblasti:

* na kontrolu včasných nástupov na vyučovacie hodiny, s cieľom možnosti maximálneho využitia času na vyučovanie,
* kontrolu dozorov podľa vypracovaného harmonogramu, s cieľom zabezpečiť bezpečnosť žiakov, poriadok a čistotu v školských priestoroch,
* kontrolu školskej pedagogickej dokumentácie.

Na hodnotenie činnosti pedagogických zamestnancov školy využívame nasledovné metódy:

* rozhovor s vyučujúcim,
* pozorovanie vyučujúceho vo výchovno-vzdelávacom procese - tzv. hospitácie - za účelom zistenia kvality výchovno-vzdelávacieho procesu a dodržiavania súladu s časovo-tematickým plánom,
* hodnotenie na základe dosahovaných výsledkov žiakov, ktorých vyučujúci vyučuje, objektívnym meradlom hodnotenia sú výsledky didaktických testov zadaných naraz vo všetkých paralelných triedach,
* vzájomné hodnotenie pedagogických pracovníkov na základe organizovania tzv. otvorených hodín,
* hodnotenie vyučujúcich žiakmi,
* hodnotenie vyučujúcich manažmentom školy,
* hodnotenie pedagogických pracovníkov na základe dosahovaných výsledkov v mimoškolskej činnosti - napr. prostredníctvom dosiahnutých výsledkov v olympiádach, stredoškolskej odbornej činnosti, súťažiach a pod..

## Dlhodobé projekty

Škola každoročne realizuje nasledovné projekty:

* projekt „Výchova k podnikaniu“, zameraný na rozvoj podnikateľských zručností študentov školy v rámci Minipodniku a Podniku mladých,
* práca s mimoriadne nadanými a talentovanými žiakmi v rámci SOČ v odboroch ekonomika a riadenie, chémia a potravinárstvo, tvorba učebných pomôcok, zdravotníctvo a farmakológia, účasť žiakov na krajských a celoslovenských kolách,
* pravidelná účasť študentov na seminároch a vedeckých konferenciách zameraných na Výživu, Systémy verifikácie v potravinárstve, Bezpečnosť a kontrolu potravín, v spolupráci s UKF a SPU Nitra,
* projekt každoročných prehliadok a hodnotenia kvality potravinárskych výrobkov organizovaných školou, ktorý zahŕňa:

1. hodnotenie čokolády a čokoládových cukroviniek, pekárskych a cukrárskych výrobkov,
2. hodnotenie mäsových výrobkov a pív,
3. hodnotenie syrov a vín,

* projekt onkologickej výuky, každoročná organizácia Dňa narcisov a Červená stužka,
* školské športové súťaže v rôznych druhoch športu,
* každého žiaka zapájame do rôznorodej krúžkovej činnosti.

Podmienky pre vzdelávanie a záujmovú činnosť žiakov skvalitňujeme postupnou realizáciou nasledovných projektov:

* rekonštrukcia školského internátu,
* rekonštrukcia budovy školy,
* prístavba a nadstavba odborných učební,
* elektronizácia a revitálizácia školského internátu,
* elektronizácia a revitálizácia školskej jedálne,
* Otvorená škola 2008 – Informačný systém školy.

## Medzinárodná spolupráca

Z medzinárodnej spolupráce by sme spomenuli spoluprácu so strednou školou v Anglicku, na základe ktorej a po výbere MŠVVaM SR SR sme sa stali pilotnou školou v rámci bývalého západoslovenského kraja pre projekt Výchova k podnikaniu a stali sme sa jednou z troch škôl na Slovensku, ktorá zavádzala tzv. Anglický projekt do výchovno-vzdelávacieho procesu. Súčasne sme úzko spolupracovali s ďalšími dvoma pilotnými školami na Slovensku - a to so Strednou priemyselnou školou textilnou v Ružomberku a Gymnáziom a Strednou priemyselnou školou hutníckou v Košiciach.

## Spolupráca s rodičmi, sociálnymi partnermi a inými subjektmi

Škola každoročne spolupracuje so združením rodičov pri Strednej priemyselnej škole potravinárskej, pričom zástupca rodičov je súčasne členom Rady školy a pravidelne sa zúčastňuje jej zasadnutí a podieľa sa na riešení problémov, ktoré sa na Rade školy riešia.

Dlhoročnú spoluprácu máme aj s univerzitami tak v Nitre ako i v Bratislave. Z nitrianskych univerzít spolupracujeme s SPU ako i s UKF, pričom spolupráca je obojstranne užitočná. Vysokoškolskí pedagógovia s nami spolupracujú pri odborných prehliadkach a hodnoteniach potravinárskych výrobkov, prednášajú na našej škole na príslušnú tému a odovzdávajú tak svoje vedomosti a skúsenosti našim študentom. Naša škola im zasa vytvára priestor pre ich študentov v rámci pedagogickej praxe. Dobrá spolupráca existuje aj s STU v Bratislave, a to s Fakultou chemických a potravinárskych technológií.

V rámci dní Otvorených dverí, ktoré každoročne organizujeme v mesiaci december, spolupracujeme s rodičmi, výchovnými poradcami a so širokou verejnosťou.

Na výchove a vzdelávaní našich žiakov sa podieľa viacero organizácií z mesta Nitra, z okolia ako i celej SR predovšetkým tým, že umožňujú našim žiakom vo svojich priestoroch vykonávanie odbornej praxe a tiež umožňujú prostredníctvom tematických úloh aj riešenie stredoškolskej odbornej činnosti.

Škola má veľmi dobrú spoluprácu aj so zriaďovateľom školy, ktorým je Nitriansky samosprávny kraj.

# CHARAKTERISTIKA ŠKOLSKÉHO VZDELÁVACIEHO PROGRAMU

## Popis školského vzdelávacieho programu

Vzdelávací program a príprava žiakov má široký záber. Široké profilovanie absolventov so zameraním na kľúčové kompetencie umožňuje pripraviť žiakov na komplexné riešenie odborných problémov, ale aj na ich pohotovú adaptabilitu a prispôsobenie sa pre prácu v nových podmienkach (v závislosti od trhu práce), pre uplatňovanie nových koncepcií, metód, foriem, postupov, činností.

Pre žiakov so zdravotným znevýhodnením platia všetky ustanovenia uvedené v tomto školskom vzdelávacom programe. Špecifiká výchovy a vzdelávania žiakov so zdravotným znevýhodnením (dĺžka, formy výchovy a vzdelávania, podmienky prijímania, organizačné podmienky na výchovu a vzdelávanie, personálne, materiálno-technické a priestorové zabezpečenie) stanovujú vzdelávacie programy vypracované podľa druhu zdravotného znevýhodnenia

## Organizácia prijímacieho konania

Predpokladom pre prijatie do študijného odboru je úspešné ukončenie základnej školy a zdravotné požiadavky uchádzača o štúdium. Pri prijímaní na štúdium sa hodnotí tiež prospech a správanie na základnej škole, záujem uchádzačov o štúdium a výsledky prijímacieho konania. Žiaci, ktorí spĺňajú požadované kritériá, sú prijímaní aj bez prijímacích pohovorov. Konkretizácia kritérií na prijímacie skúšky vrátane bodového hodnotenia sú stanovené každoročne.

## Vzdelávacie stratégie

Stratégia výučby školy vytvára priestor pre rozvoj nielen odborných, ale aj všeobecných a kľúčových kompetencií. Najväčší dôraz sa kladie na rozvoj osobnosti žiaka. Všeobecná zložka vzdelávania vychádza zo skladby všeobecno-vzdelávacích predmetov učebného plánu. V jazykovej oblasti je vzdelávanie a príprava zameraná na slovnú a písomnú komunikáciu, ovládanie oznamovacieho odborného prejavu v slovenskom jazyku, na vyjadrovanie sa v bežných situáciách spoločenského a pracovného styku v jednom cudzom jazyku. Žiaci sa tiež oboznamujú s vývojom ľudskej spoločnosti, základnými princípmi etiky, zásadami spoločenského správania a protokolu. Osvojujú si základy matematiky, fyziky, chémie, biológie a informatiky, ktoré sú nevyhnutné pre výkon povolania. V odbornom vzdelávaní je príprava zameraná na oblasť poradenstva vo výžive, pohybových programov, prípravy pokrmov, zdravovedy, potravín a výživy, aplikovanej chémie, ekonomiky a aplikovanej informatiky. V rámci učebnej a odbornej praxe žiaci získavajú praktické zručnosti. Veľký dôraz sa kladie na rozvoj osobnosti žiaka, na formovanie ich osobnostných a profesionálnych vlastností, postojov a hodnotovej orientácie.

## Metódy vyučovania

Škola vo výučbovej stratégii uprednostňuje tie vyučovacie metódy, ktoré vedú k harmonizácii teoretickej a praktickej prípravy tak pre profesionálny život, ako aj pre život v spoločnosti a medzi ľuďmi. Výučba je orientovaná na uplatnenie autodidaktických metód (samostatné učenie a práca) hlavne pri riešení problémových úloh, tímovej práci a spolupráci. Uplatňujú sa metódy dialogické slovné formou účelovo zameraných diskusií alebo brainstormingu, ktoré naučia žiakov komunikovať s druhými ľuďmi na báze ľudskej slušnosti a ohľaduplnosti. Poskytujú žiakom priestor na vytvorenie si vlastného názoru založeného na osobnom úsudku. Učia ich chápať zložitosť medziľudských vzťahov a nevyhnutnosť tolerancie. Metódy činnostne zameraného vyučovania (praktické práce) sú predovšetkým aplikačného a heuristického typu (žiak poznáva reálny život, vytvára si názor na základe vlastného pozorovania a objavovania), ktoré im pomáhajú pri praktickom poznávaní reálneho sveta a života. Aj keby boli vyučovacie metódy tie najlepšie, nemali by šancu na úspech bez pozitívnej motivácie žiakov, tzn. vnútorné potreby žiakov vykonávať konkrétnu činnosť sú tou najdôležitejšou oblasťou výchovno-vzdelávacieho procesu. Preto naša škola kladie veľký dôraz na motivačné činitele - zaraďovanie simulačných a situačných metód, riešenie konfliktových situácií, verejné prezentácie prác a výrobkov a pod. Uplatňované metódy budú konkretizované na úrovni učebných osnov jednotlivých predmetov. Metodické prístupy sú priebežne vyhodnocované a modifikované podľa potrieb a na základe skúseností vyučujúcich učiteľov.

Kľúčové, všeobecné a odborné kompetencie sú rozvíjané priebežne a spôsob ich realizácie je konkretizovaný v učebných osnovách jednotlivých vyučovacích predmetov. Škola bude rozvíjať aj kompetencie v rámci pracovného prostredia školy, napr. schopnosť autonómneho rozhodovania, komunikačné zručnosti, posilňovanie sebaistoty a sebavedomia, schopnosť riešiť problémy a správať sa zodpovedne.

Školský vzdelávací program Poradenstvo vo výžive je určený pre uchádzačov s dobrým zdravotným stavom. Pri práci so žiakmi so špeciálnymi výchovno-vzdelávacími potrebami sa pristupuje s ohľadom na odporučenie špeciálnych pedagógov a psychológov vo vzťahu na individuálne potreby žiaka, stupeň a typ poruchy, úroveň kompenzácie poruchy a možnosti školy. Študijný odbor nie je vhodný pre žiakov s mentálnym postihnutím.

## Hodnotenie a klasifikácia žiakov

Klasifikácia prebieha podľa klasifikačného poriadku v súlade s Metodickým usmernením č. 6/2008. Výsledky žiakov sa hodnotia priebežne na základe kritérií, s primeranou náročnosťou a pedagogickým taktom. Podklady pre hodnotenie sa získavajú sústavným sledovaním výkonu žiaka a jeho pripravenosti na vyučovanie, rôznymi metódami a prostriedkami hodnotenia, analýzou činnosti žiaka, konzultáciami s ostatnými učiteľmi vrátane výchovného poradcu a zamestnancov pedagogicko-psychologických poradní, rozhovormi so žiakom a jeho rodičmi. Pri hodnotení sa využívajú kritériá hodnotenia na zabezpečenie jeho objektivity, žiaci majú možnosť sebahodnotenia. S výsledným hodnotením sú žiaci oboznámení.

## Základné údaje o štúdiu

**4-ročný študijný odbor s praktickým vyučovaním formou odborného výcviku**

|  |  |
| --- | --- |
| **Kód a názov študijného odboru:** | 2950 M poradenstvo vo výžive |
| **Dĺžka štúdia:** | 4 roky |
| **Forma štúdia:** | Denné štúdium pre absolventov základnej školy |
| **Nevyhnutné vstupné požiadavky na štúdium:** | Nižšie stredné vzdelanie a splnenie podmienok prijímacieho konania |
| **Spôsob ukončenia štúdia:** | Maturitná skúška |
| **Doklad o získanom stupni vzdelania:** | Vysvedčenie o maturitnej skúške |
| **Doklad o získanej kvalifikácii:** | Vysvedčenie o maturitnej skúške |
| **Poskytnutý stupeň vzdelania:** | Úplné stredné odborné vzdelanie |
| **Možnosti pracovného uplatnenia absolventa:** | Ako kvalifikovaný pracovník v oblasti poradenstva vo výžive so zreteľom na pohybové aktivity rôzneho druhu a službách spojených s výživou a zdravým životným štýlom. |
| **Možnosti ďalšieho štúdia:** | Pomaturitné štúdium. Študijné programy vysokoškolského štúdia alebo ďalšie vzdelávacie programy zamerané na rozšírenie kvalifikácie, jej zmenu alebo zvýšenie. |

## 

## Organizácia vyučovania

Štúdium v študijnom odbore 2950 M poradenstvo vo výžive je štvorročné, forma štúdia je denná. V odôvodnených prípadoch (materstvo, vrcholoví športovci a pod.) je umožnená žiakom individuálna forma štúdia. Podmienky prijatia na štúdium ustanovuje vykonávací predpis o prijímacom konaní na stredné školy. Prerušenie štúdia, vylúčenie žiaka zo štúdia prípadne prestup žiaka na iný študijný odbor resp. na iný typ školy je umožnený žiakovi súlade so zákonom č. 245/2008 Z.z. (tzv. Školský zákon).

Príprava v školskom vzdelávacom programe 29 Potravinárstvo, v študijnom odbore 2950 M poradenstvo vo výžive zahŕňa teoretické vyučovanie, praktické vyučovanie a odbornú prax.

Teoretické a praktické vyučovanie je výhradne organizované v priestoroch Spojenej školy na Slančíkovej 2, Nitra.

Teoretické vyučovanie prebieha v klasických učebniach - v triedach a v odborných učebniach, ktoré sú vybavené v závislosti od vyučovaného predmetu - v jazykových učebniach, v učebni dejepisu.

Praktické vyučovanie, v rámci ktorého je trieda delená na skupiny, prebieha formou laboratórnych cvičení v kvalitne vybavených laboratóriách - v moderne vybavených chemických laboratóriách, biologických laboratóriách, v multimediálnych učebniach informatiky. Teoretické a praktické vyučovanie je doplnené o exkurzie a účelové kurzy. Cieľom exkurzií je prehĺbenie, upevnenie a rozšírenie vedomostí a poznatkov získaných v teoretickom vyučovaní v súlade s absolvovaným študijným odborom. Účelové kurzy, ktoré sú súčasťou učebného plánu, sú zamerané na Ochranu života a zdravia a na rozvíjanie telesnej zdatnosti žiakov.

Žiaci počas štvorročného štúdia absolvujú odbornú prax. Odborná prax sa vyučuje celkove 3 hodiny týždenne, v poldňových cykloch, v 2., 3. a 4. ročníku. Súvislú odbornú prax, nadväzujúcu na odborné predmety, žiak absolvuje v rozsahu 10 pracovných dní v 3. ročníku v mesiaci jún a 10 pracovných dní v 4. ročníku v mesiaci september, príp. v priebehu letných prázdnin. Odborná prax je realizovaná v Stredisku praktického vyučovania priamo v areáli školy, prípadne v iných organizáciách na základe zmluvných vzťahov s fyzickými a právnickými osobami.

Školský vzdelávací program je členený na všeobecnú zložku vzdelávania a odbornú zložku vzdelávania. Všeobecná zložka vzdelávania vychádza zo skladby všeobecnovzdelávacích predmetov učebného plánu. V jazykovej oblasti je vzdelávanie a príprava zameraná na slovnú a písomnú komunikáciu, ovládanie odborného prejavu v slovenskom jazyku a na vyjadrovanie sa v bežných situáciách spoločenského a pracovného styku v jednom cudzom jazyku. Žiaci sa oboznamujú s vývojom ľudskej spoločnosti, základnými princípmi etiky, zásadami spoločenského správania. Osvojujú si základy matematiky, fyziky, chémie a informatiky. V odbornom vzdelávaní je príprava zameraná na oblasť poradenstva vo výžive, pohybových programov, prípravy pokrmov, zdravovedy, biológie, výroby a hodnotenia potravín.

Metódy, uplatňované pri výučbe závisia od druhu výučby (teoretická alebo praktická) a používame metódy:

* **slovné** - výklad, vysvetľovanie, popis, rozprávanie,
* **dialogické** - rozhovor,
* **názorné** - exkurzie,
* **praktické** - laboratórne cvičenia, výuka formou praktickej činnosti.

Formy učebného procesu, uplatňované v teoretickej aj praktickej príprave sú: skupinová forma, frontálne vyučovanie, dôležitou súčasťou výuky je individuálna forma a forma diferencovaná.

Štúdium je ukončené maturitnou skúškou, ktorá sa koná v súlade s platnými predpismi a pedagogicko-organizačnými pokynmi MŠVVaM SR.

## Zdravotné požiadavky na žiaka

Do študijného odboru môžu byť prijatí uchádzači, ktorých zdravotnú spôsobilosť posúdil a písomne potvrdiť dorastový lekár. V prípade zmenenej pracovnej schopnosti posúdi zdravotnú spôsobilosť žiaka odborný lekár.

## Požiadavky na bezpečnosť a hygienu pri práci

Neoddeliteľnou súčasťou teoretického a praktického vyučovania je problematika bezpečnosti a ochrany zdravia pri práci, hygieny práce a protipožiarnej ochrany. Výchova k bezpečnej a zdravie neohrozujúcej práci vychádza po dobu štúdia z požiadaviek platných právnych a ostatných predpisov (zákonov, nariadení vlády SR, vyhlášok, technických predpisov a slovenských technických noriem). Tieto požiadavky sa musia vzťahovať k výkonu konkrétnych činností, ktoré sú súčasťou praxe.

Priestory pre výučbu musia zodpovedať svojimi podmienkami požiadavkám stanovených v zdravotníckych predpisoch (hygienické požiadavky na priestory, prevádzka školských zariadení, bezpečná prevádzka, používanie strojov, prístrojov a pod.). Nácvik a precvičovanie činností musí byť v súlade s požiadavkami, ktoré upravujú prácu pre mladistvých (napr. Zákonník práce) a v súlade s podmienkami, podľa ktorých môžu mladiství vykonávať zakázané práce z dôvodu prípravy na povolanie. Základnými podmienkami bezpečnosti a ochrany zdravia pri práci sa rozumie:

* dôkladné a preukázané oboznámenie žiakov s predpismi o BOZP, protipožiarnymi predpismi a s technologickými postupmi,
* používanie technického vybavenia, ktoré zodpovedá bezpečnostným a protipožiarnym predpisom,
* používanie ochranných pracovných prostriedkov podľa platných predpisov,
* vykonávanie stanoveného dozoru na pracoviskách žiakov, pričom sa vymedzia stupne dozoru nasledovne:
* práca pod dozorom si vyžaduje sústavnú prítomnosť osoby poverenej dozorom, ktorá dohliada na dodržiavanie BOZP a pracovného postupu. Táto osoba musí zrakovo obsiahnuť všetky pracovné miesta tak, aby mohla bezpečne zasiahnuť v prípade porušenia BOZP,
* práca pod dohľadom si vyžaduje prítomnosť osoby poverenej dohľadom kontrolovať pracoviská pred začatím práce a pokiaľ nemôže zrakovo všetky pracoviská obsiahnuť, v priebehu práce ich obchádza a kontroluje.

Stanovením príslušného stupňa dozoru je poverený vedúci pedagogický zamestnanec alebo inštruktor v závislosti od charakteru práce, podmienok a tematického celku výučby**.**

# PROFIL ABSOLVENTA

Absolvent študijného odboru je kvalifikovaným odborníkom schopným samostatne získavať, spracovávať a aplikovať informácie v oblasti potravinárstva, poradenstva a služieb spojených s výživou, ochranou zdravia, zdravého životného štýlu, v oblasti gastronómie a spoločného stravovania, rovnako i v športových centrách a kluboch ako aj samostatného podnikania v týchto oblastiach.

## Charakteristika absolventa

Absolvent študijného odboru je schopný integrovať sa do profesionálneho života, aplikovať efektívne získané vedomosti a zručnosti. Je schopný vykonávať činnosti spojené s potravinárskymi, biologickými, biochemicko-medicínskymi dejmi, ktoré súvisia s výživou, vie hodnotiť a kontrolovať potraviny, tvoriť výživové a pohybové programy, vykonávať poradenstvo v oblasti výživy a pohybových aktivít. Je schopný orientovať sa v problematike základných potravinárskych technológií, v problematike výživy a dietetiky, v analýze a hodnotení potravín, v oblasti potravinárskej legislatívy, v problematike zdravia, v problematike poradenstva v stravovaní. Všestranné pohybové zručnosti je schopný uplatniť v športových a relaxačných zariadeniach.

Získaním vedomostí a praktických zručností je absolvent pripravený na činnosť poradenstva vo výžive pri zostavovaní výživových a pohybových programov, pri tvorbe a zostavovaní zdravých a dietetických jedál.

Uvedené skutočnosti dávajú absolventovi možnosť kontroly správnych výživových, nutričných a energetických hodnôt jedál určených (vhodných) pre rôzne typy pohybových aktivít s dôrazom na uplatňovanie zásad zdravého životného štýlu.

Absolvent získa vedomosti a praktické zručnosti zamerané na oblasť výživy a pohybových aktivít. Pre kvalifikovaný výkon uvedených činností musí mať absolvent odborný profil s nevyhnutným všeobecným vzdelaním. Je adaptabilný aj v príbuzných odboroch, logicky mysliaci a pohotovo dokáže aplikovať nadobudnuté vedomosti pri riešení problémov.

Je schopný pracovať v tíme, dbá na dodržiavanie zásad bezpečnosti a ochrany zdravia pri práci a dodržiava etický kódex daného odboru. Absolvent tohto študijného odboru je pripravený aj na vysokoškolské štúdium.

## Uplatnenie absolventa

Absolvent študijného odboru 2950 M poradenstvo vo výžive sa uplatní:

* v poradenstve v oblasti výživy pri zostavovaní výživových programov,
* v poradenstve v oblasti výživy pri zostavovaní pohybových programov,
* v poradenstve v oblasti zdravého životného štýlu,
* v potravinárstve, gastronómii a v spoločnom stravovaní,
* vo výchovných, vzdelávacích a iných organizáciách,
* v kúpeľných, relaxačných, fitnes centrách a zariadeniach.

## Kompetencie absolventa

Kompetencie absolventa preukazujú schopnosť využívať vedomosti, zručnosti, postoje, hodnotovú orientáciu a iné spôsobilosti na vykonávanie požadovanej profesie, podľa daných výkonových štandardov v práci, pri štúdiu v osobnom a odbornom rozvoji jednotlivca a pri jeho aktívnom zapojení sa do spoločnosti.

Absolvent študijného odboru po absolvovaní vzdelávacieho programu disponuje týmito kompetenciami:

### Kľúčové kompetencie

V súlade so Spoločným európskym rámcom kľúčových kompetencií pre celoživotné vzdelávanie[[1]](#footnote-1) ŠVP vymedzil nasledovné kľúčové kompetencie:

###### **Spôsobilosti konať samostatne v spoločenskom a pracovnom živote**

Sú to spôsobilosti, ktoré sú základom pre ďalšie získavanie vedomostí, zručností, postojov a hodnotovej orientácie. Patria sem schopnosti nevyhnutné pre cieľavedomé a  zodpovedné riadenie a  organizovanie svojho osobného, spoločenského a pracovného života. Jednotlivci si potrebujú vytvárať svoju osobnú identitu vo vzťahu k životným podmienkam, povolaniu, práci a životnému prostrediu, spoločenským normám, sociálnym a ekonomickým inštitúciám, robiť správne rozhodnutia, voľby, opatrenia a postupy. Tieto kompetencie sú veľmi úzko späté s osvojovaním si kultúry myslenia a poznávania.

Absolvent má:

* logicky a reálne zdôvodňovať svoje názory, konania a rozhodnutia,
* porovnať formálne a neformálne pravidlá, zákonitosti, predpisy, sociálne normy, morálne zásady, vlastné a celospoločenské očakávania v systéme, v ktorom existuje,
* identifikovať priame a nepriame dôsledky svojej činnosti,
* vybrať si správne rozhodnutie a cieľ z rôznych možností,
* vysvetliť svoje životné plány, záujmy a predsavzatia,
* popísať svoje ľudské práva, popísať svoje povinnosti, záujmy, obmedzenia a potreby,
* definovať svoje ciele a prognózy,
* určiť zdroje osobného a spoločenského života a ich očakávaný vývoj,
* zdôvodňovať svoje argumenty, riešenia, potreby, práva, povinnosti a konanie.

1. **Spôsobilosť interaktívne používať vedomosti, informačné a komunikačné technológie, komunikovať v štátnom, materinskom a cudzom jazyku**

Sú to schopnosti, ktoré žiak získava za účelom aktívneho zapojenia sa do spoločnosti založenej na vedomostiach s jasným zmyslom pre vlastnú identitu a smer života, sebazdokonaľovanie a zvyšovanie výkonnosti, racionálneho a samostatného vzdelávania a učenia sa počas celého života, aktualizovania a udržovania potrebnej základnej úrovne jazykových schopností, informačných a komunikačných zručností. Od žiaka sa vyžaduje efektívne využívať písaný a hovorený štátny, materinský a cudzí jazyk, disponovať s čitateľskou a matematickou gramotnosťou, prehodnocovať základné zručnosti a sebatvoriť.

Absolvent má:

* správne sa vyjadrovať v štátnom jazyku v písomnej a hovorenej forme,
* spoľahlivo sa vyjadrovať v jednom cudzom jazyku v písomnej a hovorenej forme,
* riešiť matematické príklady a rôzne situácie,
* identifikovať, vyhľadávať, triediť a spracovať rôzne informácie a informačné zdroje,
* posudzovať vierohodnosť rôznych informačných zdrojov,
* kriticky hodnotiť získané informácie,
* formulovať, pozorovať, triediť a merať hypotézy,
* overovať a interpretovať získané údaje,
* pracovať s elektronickou poštou,
* pracovať s rôznymi pokročilejšími informačnými a komunikačnými technológiami.

1. **Schopnosť pracovať v rôznorodých skupinách**

Tieto schopnosti sa využívajú pri riadení medziľudských vzťahov, formovaní nových typov spolupráce. Sú to schopnosti, ktoré sa objavujú v náročnejších podmienkach, aj pri riešení problémov ľudí, ktorí sa nevedia zaradiť do spoločenského života. Žiaci musia byť schopní učiť sa, nažívať a pracovať nielen ako jednotlivci, ale i v sociálne vyváženej skupine. Sú to teda schopnosti, ktoré na základe získaných vedomostí, sociálnych zručnosti, interkultúrnych kompetencií, postojov a hodnotovej orientácie umožňujú stanoviť jednoduché algoritmy na vyriešenie problémových úloh, javov a situácií a získané poznatky využívať v osobnom živote a povolaní.

Absolvent má:

* prejaviť empatiu a sebareflexiu,
* vyjadriť svoje pocity a korigovať negativitu,
* pozitívne motivovať seba a druhých,
* ovplyvňovať ľudí (prehováranie, presvedčovanie),
* stanoviť priority cieľov,
* predkladať primerané návrhy na rozdelenie jednotlivých kompetencií a úloh pre ostatných členov tímu a posudzovať spoločne s učiteľom a s ostatnými, či sú schopní určené kompetencie zvládnuť,
* prezentovať svoje myšlienky, návrhy a postoje,
* konštruktívne diskutovať, aktívne predkladať progresívne návrhy a pozorne počúvať druhých,
* budovať a organizovať vyrovnanú a udržateľnú spoluprácu,
* uzatvárať jasné dohody,
* rozhodnúť o výbere správneho názoru z rôznych možností,
* analyzovať hranice problému,
* identifikovať oblasť dohody a rozporu,
* určovať najzávažnejšie rysy problému, rôzne možnosti riešenia, ich klady a zápory v danom kontexte aj v dlhodobých súvislostiach, kritériá pre voľbu konečného optimálneho riešenia,
* spolupracovať pri riešení problémov s inými ľuďmi,
* samostatne pracovať a riadiť práce v menšom kolektíve,
* určovať vážne nedostatky a kvality vo vlastnom učení, pracovných výkonoch a osobnostnom raste,
* predkladať spolupracovníkom vlastné návrhy na zlepšenie práce, bez zaujatosti posudzovať návrhy druhých,
* prispievať k vytváraniu ústretových medziľudských vzťahov, predchádzať osobným konfliktom, nepodliehať predsudkom a stereotypom v prístupe k druhým.

### Odborné kompetencie

1. **Požadované vedomosti**

**Absolvent má:**

* definovať poradenstvo vo výžive,
* vysvetliť základné pojmy poradenstva,
* charakterizovať psychologické aspekty práce s klientom,
* objasniť zásady komunikácie, aktívneho načúvania a poznávania klienta,
* zdôvodniť význam a podstatu techník prekonávania stresu, relaxačných techník a mentálneho tréningu,
* opísať základy psychológie zameranej na motiváciu klienta pri zdravom životnom štýle,
* opísať zásady a zákonitosti výživy človeka, správnej výživy a zdravého životného štýlu,
* opísať jednotlivé zložky výživy človeka,
* vysvetliť podstatu trávenia a vstrebávania živín, metabolizmus jednotlivých živín a zdroje živín,
* vysvetliť príčiny vzniku vybraných civilizačných chorôb, prípadne ďalších ochorení, možnosti ich predchádzania správnou výživou a životným štýlom na základe najnovších poznatkov vedy,
* vymenovať sortiment potravín, ich surovinové zloženie, význam a využitie v každodennom živote pri zachovaní zdravého životného štýlu,
* vysvetliť zásady bezpečnosti potravín – definovať kritériá potravinovej bezpečnosti,
* charakterizovať a popísať využitie výživových doplnkov,
* opísať senzorické hodnotenie potravín,
* vysvetliť podstatu rôznych modelov výživy,
* opísať zásady tvorby receptúr, normovania, nákupného koša a prípravy pokrmov studenej a teplej kuchyne,
* vysvetliť vzájomnú interakciu medzi pohybom človeka a jeho zdravím,
* opísať pohybový proces jednotlivca z hľadiska jeho efektivity a možnosti zvyšovania pohybovej aktivity vo vzťahu k výžive,
* vysvetliť biologické, motorické a fyzikálne zásady pohybovej činnosti,
* zdôvodniť zásady tvorby výživových a pohybových programov,
* definovať zdravie, vplyv výživy na zdravie človeka a základné pojmy zdravovedy,
* definovať základy fyziológie a patofyziológie ľudského organizmu,
* charakterizovať základné ochorenia jednotlivých sústav ľudského tela vo vzťahu k výžive,
* opísať vplyv životného prostredia na ľudský organizmus,
* vysvetliť zásady bezpečnosti a ochrany zdravia pri práci, tvorby a ochrany životného prostredia.

###### **b) Požadované odborné zručnosti**

**Absolvent vie:**

* aplikovať teoretické poznatky z oblasti výživy človeka a zdravovedy do praktických činností,
* správne komunikovať s klientom, vie sa prispôsobiť osobnosti klienta,
* používať zásady poradenského rozhovoru v praxi,
* uskutočniť poradenskú diagnostiku klienta,
* naučiť klienta prekonávať stres a používať vhodné relaxačné techniky,
* zostaviť výživové programy pre klientov rôzneho veku, s rôznym zdravotným stavom, fyzickou kondíciou, výkonnosťou a pracovným a pohybovým zaťažením,
* kontrolovať výživové programy pre klientov,
* navrhnúť vo výživovom programe vhodné výživové doplnky,
* využívať a aplikovať najnovšie dostupné vedecké poznatky v oblasti zdravého životného štýlu,
* zostaviť pohybové programy pre klientov rôzneho zamerania pri dodržiavaní zásad zdravého životného štýlu, následne ich kontrolovať a upravovať pre jednotlivca,
* aplikovať moderné metódy zvyšovania pohybovej aktivity človeka,
* prakticky odôvodniť zaradenie jednotlivých pohybových aktivít v pohybovom programe pre jednotlivca,
* aplikovať pohybové zručnosti a schopnosti, zvládať motorické činnosti na požadovanej úrovni pri predvedení navrhovaných pohybových aktivít v pohybovom programe,
* využívať moderné IKT (digitalizácia) pri riešení výživových a pohybových programov,
* realizovať v praxi rôzne modely výživy podľa potrieb klienta,
* vytvárať a kontrolovať podmienky pre výrobu bezpečných potravín podľa zásad správnej výrobnej praxe,
* vykonať senzorické hodnotenie potravín,
* uskutočniť mikrobiologické a chemické rozbory podľa noriem, správne hodnotiť a vysvetliť výsledky analýz,
* dodržiavať príslušné zásady BOZP, etické zásady a normy,
* dodržiavať zásady hygieny a bezpečnosti práce, protipožiarnej ochrany a ochrany životného prostredia.

**c) Požadované osobnostné predpoklady, vlastnosti a schopnosti**

**Absolvent sa vyznačuje:**

* dôslednosťou a zodpovednosťou pri riešení pracovných povinností,
* samostatnosťou pri práci, samostatným riešením bežných úloh,
* manuálnou zručnosťou v činnostiach konkrétneho odboru,
* kreatívnym myslením,
* schopnosťou integrácie a adaptability,
* organizačnými a komunikatívnymi vlastnosťami,
* prispôsobivosťou v nových pracovných podmienkach,
* vhodným sociálnym správaním a prejavmi,
* sebadisciplínou a mobilitou,
* potrebnou dávkou sebadôvery a pozitívnym prístupom k povinnostiam.

# UČEBNÝ PLÁN

|  |  |
| --- | --- |
| **Škola (názov, adresa)** | **SPOJENÁ ŠKOLA, Slančíkovej 2, 950 50 Nitra**  **Org. zložka: Stredná priemyselná škola potravinárska Nitra** |
| **Názov ŠkVP** | **Zodpovednosťou k úspechu** |
| **Kód a názov ŠVP** | **29 Potravinárstvo** |
| **Kód a názov študijného odboru** | **2950 M poradenstvo vo výžive** |
| **Stupeň vzdelania** | **úplné stredné odborné vzdelanie – ISCED 3A** |
| **Dĺžka štúdia** | **4 roky** |
| **Forma štúdia** | **denná** |
| **iné** | **štátna škola** |
| **Vyučovací jazyk** | **slovenský jazyk** |

|  |  |  |  |  |  |
| --- | --- | --- | --- | --- | --- |
| **Kategórie a názvy vyučovacích predmetov** | **Počet týždenných hodín v ročníku** | | | | |
| **1.** | **2.** | **3.** | **4.** | **spolu** |
| **Všeobecné vzdelávanie** | **21** | **13** | **11** | **8** | **53** |
| **Jazyk a komunikácia** | | | | | **24** |
| slovenský jazyk a literatúra | 3 | 3 | 3 | 3 | 12 |
| cudzí jazyk | 3 | 3 | 3 | 3 | 12 |
| **Človek a hodnoty a spoločnosť** | | | | | **2** |
| etická výchova/ náboženská výchova | 1 | 1 | - | - | 2 |
| **Človek a spoločnosť** | | | | | **5** |
| dejepis | 1 | 1 | - | - | 2 |
| občianska náuka | 1 | 1 | 1 | - | 3 |
| **Človek a príroda** | | | | | **6** |
| Biológia | 3/1 | - | - | - | 3 |
| Chémia | 3/1 | - | - | - | 3 |
| **Matematika a práca s informáciami** |  |  |  |  | **8** |
| matematika | 2 | 2 | 2 | - | 6 |
| informatika | 2 | - | - | - | 2 |
| **Zdravie a pohyb** | | | | | **8** |
| telesná a športová výchova | 2 | 2 | 2 | 2 | 8 |
| **Odborné vzdelávanie** | **12** | **21** | **21** | **22** | **76** |
| **Teoretické vzdelávanie** | | | | | **45/10** |
| mikrobiológia h) | - | 2 | 2 | 2 | 0/6 |
| aplikovaná chémia | - | 1 | 1 | 1 | 3 |
| aplikovaná informatika | - | 2 | - | - | 2 |
| ekonomika | - | - | 1 | 1 | 2 |
| poradenstvo vo výžive | 3 | 2 | 3 | 3 | 11 |
| potraviny a výživa | 2 | 2 | 2 | 2 | 8 |
| základy práva | - | - | - | 1 | 1 |
| zdravoveda | 2 | 2 | 2 | 2 | 8 |
| výživové a pohybové programy h) | 1 | 1 | 1 | 1 | 0/4 |
| **Praktická príprava** | | | | | **31** |
| aplikovaná chémia – cvičenia i) | - | 2 | 2 | 2 | 6 |
| výživové a pohybové programy | 2 | 2 | 2 | 2 | 8 |
| príprava pokrmov i) | 2 | 2 | 2 | 2 | 8 |
| odborná prax | - | 3 | 3 | 3 | 9 |
| súvislá odborná prax |  |  |  |  |  |
| **Spolu** | **33** | **34** | **34** | **34** | **135** |
| **Voliteľné predmety** | | | | | **6** |
| Komunikácia v AJ | **-** | **-** | **2** | **2** | **4** |
| Finančná gramotnosť | **-** | **-** | **-** | **2** | **2** |
| **Účelové kurzy** |  |  |  |  |  |
| Kurz senzorického hodnotenia potravín |  |  |  |  |  |
| Ochrana života a zdravia |  |  |  |  |  |
| Lyžiarsky kurz |  |  |  |  |  |

## Poznámky k rámcovému učebnému plánu pre 4-ročné študijné odbory

1. Výučba slovenského jazyka a literatúry sa realizuje s dotáciou v rozsahu minimálne 3 hodiny týždenne v každom ročníku.
2. Vyučuje sa jeden z cudzích jazykov: anglický jazyk. Výučba cudzieho jazyka sa realizuje s minimálnou dotáciou 3 hodiny týždenne v každom ročníku. Trieda sa delí na každej hodine na skupiny pri minimálnom počte 24 žiakov.
3. Predmety etická výchova/ náboženská výchova sa vyučujú podľa záujmu žiakov v skupinách najviac 20 žiakov. Na vyučovanie predmetu etická výchova alebo náboženská výchova možno spájať žiakov rôznych tried toho istého ročníka a vytvárať skupiny s najvyšším počtom žiakov 20. Ak počet žiakov v skupine klesne pod 12, možno do skupín spájať aj žiakov z rôznych ročníkov. Na cirkevných školách je povinnou súčasťou vzdelávacej oblasti „Človek a hodnoty“ predmet náboženstvo (podľa konfesie zriaďovateľa). Predmet etická výchova môže škola vyučovať v rámci voliteľných predmetov.
4. Predmety fyzika, chémia, biológia sa vyberajú a vyučujú podľa ich účelu v oblasti odboru štúdia.
5. Výučba matematiky sa realizuje s dotáciou v rozsahu minimálne 1,5 hodiny.
6. V prípade, že škola učí informatiku v prepojení s konkrétnym študijným odborom (t. j. aplikovanú informatiku) presunie sa dotácia 2 hodín týždenne z kategórie všeobecnovzdelávacích predmetov do kategórie odborných predmetov. V predmete informatika (aplikovaná informatika) sa trieda delí na skupiny, maximálny počet žiakov v skupine je 15. Ďalšia skupina vznikne až po naplnení predchádzajúcej skupiny na maximálny počet žiakov.
7. Predmet telesná a športová výchova možno vyučovať aj v popoludňajších hodinách a spájať do viachodinových celkov. Trieda sa delí na každej hodine na skupiny pri minimálnom počte 24 žiakov.
8. Predmety sa na 12 hodinách v týždni za celé štúdium v danej triede, v príslušnom študijnom odbore a v príslušnom ročníku vyučujú v skupinách, pričom počet žiakov v skupine je minimálne 6, maximálne 11.
9. Predmety sa vyučujú formou praktických cvičení. V danej triede, v príslušnom študijnom odbore a v príslušnom ročníku sa vyučujú v skupinách, pričom počet žiakov v skupine je minimálne 4, maximálne 7.
10. Na odbornej praxi sa žiaci delia do skupín, najmä s ohľadom na bezpečnosť a ochranu zdravia pri práci a na hygienické požiadavky podľa všeobecne záväzných právnych predpisov. Predmet sa vyučuje v skupinách, pričom počet žiakov v skupine je minimálne 5, maximálne 9. Súčasťou predmetu odborná prax je prax organizovaná súvisle, ktorú žiaci absolvujú počas štúdia v 2., 3. a 4. ročníku štúdia v rozsahu 10 pracovných dní v každom ročníku, 7 hodín denne. Súčasťou praktického vyučovania v predmete odborná prax je obsah učiva kurzu senzorického hodnotenia. Podľa podmienok a možností môže škola realizovať odborný kurz senzorického hodnotenia.
11. Disponibilné hodiny sú spoločné pre všeobecné a odborné vzdelávanie, škola ich použije pri dopracovaní školského vzdelávacieho programu. Možno ich využiť na posilnenie hodinovej dotácie základného učiva (povinných predmetov) alebo na zaradenie ďalšieho rozširujúceho učiva (voliteľných predmetov) v učebnom pláne.
12. O ich využití rozhoduje vedenie školy na základe vlastnej koncepcie výchovy a vzdelávania podľa návrhu predmetových komisií a po prerokovaní v pedagogickej rade.
13. V triedach s vyučovaním jazyka národnostnej menšiny je povinnou súčasťou vzdelávacej oblasti „Jazyk a komunikácia“ predmet jazyk národnostnej menšiny a literatúra s minimálnou dotáciou 2 hodiny týždenne.
14. Riaditeľ školy po prerokovaní s pedagogickou radou a radou školy rozhodne, ktoré predmety v rámci teoretického vyučovania a praktického vyučovania možno spájať do viachodinových celkov.
15. Súčasťou výchovy a vzdelávania žiakov je kurz na ochranu života a zdravia a môže sa organizovať aj kurz pohybových aktivít v prírode. Kurz na ochranu života a zdravia má samostatné tematické celky s týmto obsahom: riešenie mimoriadnych udalostí – civilná ochrana, zdravotná príprava, pobyt a pohyb v prírode, záujmové technické činnosti a športy. Organizuje sa v treťom ročníku štúdia a trvá tri dni po 6 hodín. Účelové cvičenia sú súčasťou prierezovej témy Ochrana života a zdravia. Uskutočňujú sa v 1. a v 2. ročníku vo vyučovacom čase v rozsahu 6 hodín v každom polroku školského roka raz. Kurz pohybových aktivít v prírode sa organizuje vo forme lyžiarskeho kurzu, snoubordingového kurzu, plaveckého kurzu, turistického kurzu alebo kurzu iných športov v prírode.
16. Stredné odborné školy pre žiakov so zdravotným znevýhodnením plnia rovnaké ciele ako stredné odborné školy pre intaktných žiakov. Všeobecné ciele vzdelávania v jednotlivých vzdelávacích oblastiach a kompetencie sa prispôsobujú individuálnym osobitostiam žiakov so zdravotným znevýhodnením v takom rozsahu, aby jeho konečné výsledky zodpovedali profilu absolventa. Špecifiká výchovy a vzdelávania žiakov so zdravotným znevýhodnením (dĺžka, formy výchovy a vzdelávania, podmienky prijímania, organizačné podmienky na výchovu a vzdelávanie, personálne, materiálno-technické a priestorové zabezpečenie ap.) stanovujú vzdelávacie programy vypracované podľa druhu zdravotného znevýhodnenia.
17. Počet týždenných vyučovacích hodín v školských vzdelávacích programoch je za celé štúdium minimálne 132 hodín, maximálne 140 hodín. Výučba sa realizuje v 1., 2. a 3. ročníku v rozsahu 33 týždňov, vo 4. ročníku v rozsahu 30 týždňov. Časová rezerva sa využije na opakovanie a doplnenie učiva, na kurz na ochranu života a zdravia a kurzy pohybových aktivít v prírode ap. a v poslednom ročníku na absolvovanie maturitnej skúšky.

**ZOZNAM PREDMETOV + SKRATKA PREDMETU**

**ŠTUDIJNÉHO ODBORU**

**2950 M PORADENSTVO VO VÝŽIVE**

|  |  |  |
| --- | --- | --- |
| P.č. | Názov predmetu | skratka |
| 1 | slovenský jazyk a literatúra | SJL |
| 2 | anglický jazyk | ANJ |
| 3 | etická výchova/ náboženská výchova | ETV/NAV |
| 4 | dejepis | DEJ |
| 5 | občianska náuka | OBN |
| 6 | biológia | BIO |
| 7 | chémia | CHE |
| 8 | matematika | MAT |
| 9 | informatika | INF |
| 10 | telesná a športová výchova | TSV |
| 11 | mikrobiológia | MBI |
| 12 | aplikovaná chémia | APCH |
| 13 | aplikovaná informatika | API |
| 14 | ekonomika | EKN |
| 15 | poradenstvo vo výžive | PVV |
| 16 | potraviny a výživa | PAV |
| 17 | základy práva | ZYP |
| 18 | zdravoveda | ZDR |
| 19 | výživové a pohybové programy | VPP |
| 20 | príprava pokrmov | PRP |
| 21 | odborná prax | OPR |
| 22 | komunikácia v AJ | KAJ |
| 23 | finančná gramotnosť | FIG |

## Prehľad využitia týždňov:

|  |  |  |  |  |
| --- | --- | --- | --- | --- |
| **Činnosť** | **1. ročník** | **2. ročník** | **3. ročník** | **4. ročník** |
| Vyučovanie podľa rozpisu | **33** | **33** | **33** | **30** |
| Maturitná skúška | **x** | **x** | **x** | **2** |
| Súvislá prax |  | **2** | **2** | **2** |
| Časová rezerva (účelové kurzy, opakovanie učiva, exkurzie, výchovno-vzdelávacie akcie a i.) | **7** | **5** | **5** | **3** |
| **Spolu týždňov** | **40** | **40** | **40** | **37** |

## Tabuľka vzťahu kľúčových kompetencií k obsahu vzdelávania

|  |  |  |  |
| --- | --- | --- | --- |
| **Prehľad kľúčových kompetencií** | **Spôsobilosť konať samostatne v spoločenskom a pracovnom živote** | **Spôsobilosť interaktívne používať vedomosti, informačné a komunikačné technológie, komunikovať v materinskom a cudzom jazyku** | **Schopnosť pracovať v rôznorodých skupinách** |
| **Názov predmetov** | **Prehľad výchovných a vzdelávacích stratégií** | | |
| **Teoretická príprava** |  | | |
| aplikovaná chémia | ☺ | ☺ | ☺ |
| mikrobiológia | ☺ | ☺ | ☺ |
| ekonomika | ☺ | ☺ | ☺ |
| výživa človeka | ☺ | ☺ | ☺ |
| potraviny a výživa | ☺ | ☺ | ☺ |
| zdravoveda | ☺ | ☺ | ☺ |
| pohybové aktivity a výživa | ☺ | ☺ |  |
| poradenstvo v zdravom životnom štýle | ☺ | ☺ | ☺ |
| **Praktická príprava** |  |  |  |
| aplikovaná chémia - cvičenia | ☺ | ☺ | ☺ |
| výživové a pohybové programy | ☺ | ☺ | ☺ |
| príprava pokrmov | ☺ | ☺ | ☺ |
| odborná prax | ☺ | ☺ | ☺ |
| súvislá odborná prax | ☺ | ☺ | ☺ |

# PODMIENKY NA REALIZÁCIU ŠKOLSKÉHO VZDELÁVACIEHO PROGRAMU V ŠTUDIJNOM ODBORE 2950 M PORADENSTVO VO VÝŽIVE

|  |  |
| --- | --- |
| **Názov a adresa školy** | Spojená škola, org. zložka: Stredná priemyselná škola potravinárska, Slančíkovej 2, 950 50 Nitra |
| **Názov školského vzdelávacieho programu** | Zodpovednosťou k úspechu |
| **Kód a názov ŠVP** | 29 Potravinárstvo |
| **Kód a názov študijného odboru** | 2950 M poradenstvo vo výžive |
| **Stupeň vzdelania** | úplné stredné odborné vzdelanie – ISCED 3A |
| **Dĺžka štúdia** | 4 roky |
| **Forma štúdia** | denná |

Pre vzdelávanie a výchovu v súlade s daným ŠVP je nevyhnutné vytvárať vhodné realizačné podmienky. Podkladom na ich stanovenie sú všeobecné požiadavky platných právnych noriem a konkrétne požiadavky vyplývajúce z cieľov a obsahu vzdelávania v študijnom odbore 2950 M poradenstvo vo výžive. V ŠVP sú vo všeobecnej rovine vymedzené základné podmienky na realizáciu školského vzdelávacieho programu. Sú rozpracované podrobnejšie a konkrétne podľa potrieb a požiadaviek študijného odboru, aktuálnych cieľov a našich reálnych možností. Optimálne požiadavky/podmienky, podľa ktorých sa bude poskytovať tento školský vzdelávací program, sú nasledovné:

## Materiálne podmienky

Teoretické vyučovanie je realizované v budove Spojenej školy na Slančíkovej 2, 950 50 Nitra.

**Kapacita školy:**

Školský manažment:

* kancelária riaditeľa školy,
* kancelária pre zástupcu pre technicko-ekonomické záležitosti,
* kancelárie pre zástupcov riaditeľa školy - pre jednotlivé organizačné zložky, zástupcu pre

SPŠP, HA, SŠŠ a Gymnázium,

* kancelária pre zástupcu riaditeľa pre školský internát.

Pedagogickí zamestnanci školy:

* zborovňa,
* kabinety pre učiteľov,
* IT miestnosť s pripojením na internet,
* knižnica,
* sociálne zariadenia.

Nepedagogickí zamestnanci školy:

* kancelárie pre sekretariát,
* kancelárie pre ekonomické oddelenie - učtáreň a mzdová učtáreň,
* kancelárie pre zásobovacie oddelenie a školníčku,
* kancelárie pre vedúcu školskej kuchyne a jedálne,
* sklad s odkladacím priestorom,
* kotolňa,
* vzduchotechnika,
* archív,
* kuchyňa,
* jedáleň,
* veľká a malá spoločenská hala,
* bufet.

Ďalšie priestory:

* hygienické priestory (WC, sprchy), sociálne zariadenia,
* sklady učebných pomôcok a didaktickej techniky.

**Makrointeriéry:**

* školská budova,
* školský dvor.

**Školský internát** – Slančíkovej 2, 950 50 Nitra (neoddeliteľná súčasť školy)

* vrátnica školského internátu,
* izby pre žiakov,
* zborovňa pre vychovávateľov,
* kancelária pre výdaj prádla,
* kuchynky,
* študovne,
* spoločenské miestnosti.

**Stredisko praktického vyučovania** - Slančíkovej 2, 950 50 Nitra

* školská pekáreň,
* školská mliekareň a výroba výrobkov studenej kuchyne,
* školská kuchyňa,
* školský bufet.

**Vyučovacie interiéry**

* klasické triedy - učebne pre teoretické vyučovanie,
* odborné učebne,
* 8 multimediálnych učební,
* 7 jazykových učební,
* 1 odborná učebňa fyziky,
* 1 odborná učebňa pre administratívu a korešpondenciu,
* 3 chemické laboratóriá,
* 2 biologické laboratóriá,
* 3 telocvične, 2 pohybové štúdia
* školská plaváreň,
* regeneračné centrum,
* 2 posilňovne,
* plážové volejbalové ihrisko.

**Vyučovacie exteriéry**

* školské ihrisko.

**Zmluvné pracoviská pre odbornú prax:**

* Fitness centrum Bodyworld
* Ing. Vojtech Tĺčik, PhD., Podkylava 9, Podkylava
* Slovenská poľnohospodárska univerzita Nitra a Výskumné centrum AgroBio Tech
* Školská pekáreň
* Školská jedáleň
* Školská mliekareň a výrobná prevádzka na prípravu výrobkov studenej kuchyne.

## Personálne podmienky

* Požiadavky na manažment školy, ktorý realizuje školský vzdelávací program, sú v súlade s požiadavkami odbornej a pedagogickej spôsobilosti a s kvalifikačnými predpokladmi, ktoré sú nevyhnutné pre výkon náročných riadiacich činnosti podľa platných predpisov.
* Odborná a pedagogická spôsobilosť pedagogických zamestnancov všeobecnovzdelávacích predmetov, ktorí realizujú školský vzdelávací program, je v súlade s platnými predpismi. Plnenie ďalších kvalifikačných predpokladov potrebných pre výkon zložitejších, zodpovednejších a náročnejších pedagogických činnosti sa riadi platnými predpismi. Pedagogickí zamestnanci zabezpečujú súlad všetkých vzdelávacích a výchovných činností s cieľmi vzdelávania v danom študijnom odbore v súlade so štátnym vzdelávacím program. Práva a povinnosti pedagogických zamestnancov sú zabezpečené a naplňované po dobu ich pedagogickej činnosti v rámci platných predpisov.
* Odborná a pedagogická spôsobilosť pedagogických zamestnancov odborných predmetov, ktorí realizujú školský vzdelávací program je v súlade s platnými predpismi. Plnenie ďalších kvalifikačných predpokladov potrebných pre výkon zložitejších, zodpovednejších a náročnejších pedagogických činnosti sa riadi platnými predpismi. Pedagogickí zamestnanci zabezpečujú súlad všetkých vzdelávacích a výchovných činností s cieľmi vzdelávania v danom študijnom odbore v súlade so štátnym vzdelávacím programom. Práva a povinnosti pedagogických zamestnancov sú zabezpečené a naplňované po dobu ich pedagogickej činnosti v rámci platných predpisov.
* Odborná a pedagogická spôsobilosť vedúceho strediska praktického vyučovania a učiteľov odbornej praxe, ktorí realizujú školský vzdelávací program, je v súlade s platnými predpismi. Plnenie ďalších kvalifikačných predpokladov potrebných pre výkon zložitejších, zodpovednejších a náročnejších pedagogických činnosti sa riadi platnými predpismi. Pedagogickí zamestnanci zabezpečujú súlad všetkých vzdelávacích a výchovných činností s cieľmi vzdelávania v danom študijnom odbore v súlade so štátnym vzdelávacím programom. Práva a povinnosti pedagogických zamestnancov sú zabezpečené a naplňované po dobu ich pedagogickej činnosti v rámci platných predpisov.
* Odborná spôsobilosť nepedagogických zamestnancov (ekonóm, správca, upratovačky a pod.), ktorí sa podieľajú na realizácii školského vzdelávacieho programu, je v súlade s platnými predpismi. Práva a povinnosti nepedagogických zamestnancov sú zabezpečené a naplňované po dobu ich činnosti v rámci platných predpisov.
* Plnenie požiadaviek poradenskej činnosti sa riadi platnými predpismi. Výchovný poradca je pedagogický zamestnanec, ktorého poslaním je poskytovanie odbornej psychologickej a pedagogickej starostlivosti žiakom, rodičom a pedagogickým zamestnancom školy. Prácu výchovného poradcu usmerňujú metodické, pedagogické a psychologické centrá. Práca výchovného poradcu a dodržiavanie všeobecne záväzných platných predpisov v oblasti výchovného poradenstva podlieha kontrolnej činnosti zo strany zriaďovateľa strednej školy. Ďalšie práva a povinnosti výchovných poradcov vymedzujú vnútorné predpisy školy (pracovný poriadok, vnútorný poriadok školy, vnútorný mzdový predpis a pod.).

## Organizačné podmienky

* Organizácia školského roka sa riadi podľa Sprievodcu školským rokom v danom školskom roku.
* Plnenie stanovenej miery vyučovacej a výchovnej povinnosti vyplýva z platnej legislatívy a rámcového učebného plánu štátneho vzdelávacieho programu. Rámcové rozvrhnutie obsahu vzdelávania v školských vzdelávacích programoch vychádza zo ŠVP. Stanovené vzdelávacie oblasti a ich minimálne počty hodín boli v tomto programe dodržané a sú preukázateľné.
* Plnenie školskej legislatívy vzhľadom na organizáciu a priebeh školského vzdelávacieho programu vo väzbe na teoretické vyučovanie a prax je v súlade. Výchovno-vzdelávací proces sa riadi Zákonom o výchove a vzdelávaní (školský zákon).
* Odborná prax sa vyučuje v rozsahu stanovenom v učebnom pláne a vykonáva sa v Stredisku praktického vyučovania ako aj v  zmluvných pracoviskách. Výučba prebieha pod vedením učiteľov odbornej praxe a poverených zamestnávateľov. Všetky pracoviská majú základné štandardné vybavenie. Odborná prax nadväzuje na teoretické vyučovanie.
* Vzdelávanie a príprava sa riadi podľa Vnútorného poriadku školy. Zabezpečuje jednotnosť v celom výchovno-vzdelávacom procese. Upravuje pravidlá správania sa žiakov v teoretickom a praktickom vyučovaní ako aj v školskom internáte. Obsahuje tiež práva a povinnosti žiakov, zásady hodnotenia a klasifikácie žiakov a zásady protidrogovej prevencie a šikanovania. Žiaci sa oboznamujú s Vnútorným poriadkom školy každý rok na prvej vyučovacej hodine prvý deň školského roka. Žiaci, ktorí budú študovať v prvom ročníku, dostávajú Vnútorný poriadok školy na tzv. nultom rodičovskom združení - v júni po prijímacích pohovoroch.
* Na začiatku každého školského roka je spoločné zoznamovanie sa žiakov prvých ročníkov so žiakmi vyšších ročníkov. Oboznamujú sa nielen so svojimi povinnosťami, ale aj vzájomne nadväzujú kontakty medzi sebou, vymieňajú si postrehy a informácie. Prispieva to k vytvoreniu veľmi priaznivej atmosféry na škole a k ľahšiemu zaraďovaniu žiakov do kolektívu. Tiež stretnutia vedenia školy s rodičmi prvákov sa uskutočňujú v júnovom týždni na konci školského roka - po prijímacích pohovoroch, následne na začiatku školského roka na rodičovskom združení, kde sa zoznámia s triednymi profesormi príp. vychovávateľmi zo školského internátu. Zároveň majú možnosť prezrieť si celú školu a školský internát.
* Hodnotenie a klasifikácia žiakov sa riadi Klasifikačným poriadkom, v súlade s Metodickým pokynom č. 21/2011 na hodnotenie a klasifikáciu žiakov stredných škôl a je súčasťou školského vzdelávacieho programu ako súčasť učebných osnov vyučovacích predmetov a ako osobitná spoločná časť. O všetkých kritériách hodnotenia, výchovných opatreniach a podmienkach vykonania záverečných a opravných skúšok sú žiaci a rodičia vopred informovaní.
* Ukončovanie štúdia a organizácia maturitnej skúšky sa riadi platným legislatívnym predpisom.
* Kurzy, exkurzie, športové akcie sa organizujú v rámci 7 týždňov školského roka. Kurzy nevyhnutné pre výkon povolania vyplývajúce z kompetencií (profilu) absolventa sa môžu vykonávať aj ako súčasť odbornej praxe. Kurz na ochranu života a zdravia sa organizuje priebežne počas roka skupinovou formou v 6 - 7 hodinových celkoch v 1. a 2. ročníku, a 21 hodín súvisle v 3. ročníku. Telovýchovný výcvikový kurz podľa podmienok v regióne školy sa môže organizovať s náplňou lyžiarskeho kurzu skupinovou formou, najlepšie v 1. ročníku. Organizácia exkurzií je súčasťou praktického a teoretického vyučovania a zameriavajú sa na poznávanie nových výrobných technológií, na výstavy a prezentácie nových výrobkov a technológií. Exkurzie sa konajú v každom ročníku, v 1. a 2. ročníku v rozsahu jeden deň, v 3. a 4. ročníku - dve jednodňové exkurzie s pedagogickým dozorom a počtom žiakov v zmysle platných predpisov. Odborný obsah exkurzií vyplýva z obsahu učebných osnov odboru štúdia a plánuje sa v ročných plánoch práce školy.
* Spolupráca s rodičmi sa realizuje predovšetkým prostredníctvom triednych učiteľov, výchovných poradcov, manažmentu školy a jednotlivých vyučujúcich všeobecnovzdelávacích a odborných predmetov, osobnou komunikáciou s rodičmi, prípadne zákonnými zástupcami rodičov. Sú to pravidelné, plánované zasadnutia Rodičovskej rady a zasadnutia Rady školy, v ktorých sú zastúpení rodičia a sociálni partneri. Obsahom týchto zasadnutí sú informácie o plánoch a dosiahnutých výsledkov školy, riešenie problémových výchovných situácií, organizovanie spoločenských, vzdelávacích, kultúrnych a športových akcií organizovaných školou.
* Súťaže a prezentácia zručností a odborných spôsobilostí v odbore na školskej úrovni sa organizuje formou účasti žiakov na olympiádach v cudzích jazykoch, účasťou na stredoškolskej odbornej činnosti a na Prehliadkach a hodnoteniach potravinárskych výrobkov. Žiaci sa môžu zúčastňovať aj na súťažiach a prezentáciách vo svojom odbore na národnej a medzinárodnej úrovni. Výrobky žiakov, vyrobené počas odbornej praxe, sa môžu predstaviť verejnosti na výstavách a prezentáciách na miestnej, regionálnej, národnej i medzinárodnej úrovni.

## Podmienky bezpečnosti práce a ochrany zdravia pri výchove a vzdelávaní

Vytváranie podmienok bezpečnej a hygienickej práce je organickou súčasťou celého vyučovacieho procesu, osobitne odbornej praxe. Postupuje sa podľa platných predpisov, nariadení, vyhlášok, noriem a pod.. Priestory, v ktorých prebieha teoretické a praktické vyučovanie musia zodpovedať platným právnym predpisom, vyhláškam, technickým normám.

Škola zabezpečuje všetky technické a organizačné opatrenia na elimináciu všetkých rizík spojených najmä s praxou. Učitelia, žiaci a rodičia sú podrobne s týmito rizikami oboznámení. Problematika bezpečnosti, hygieny práce a protipožiarnej ochrany je podrobne popísaná v Laboratórnom poriadku (platí pre výuku v laboratóriách školy) a v Prevádzkovom poriadku jednotlivých pracovísk, na ktorých sa vykonáva odborná prax. Žiaci ich musia poznať a rešpektovať.

# PODMIENKY VZDELÁVANIA ŽIAKOV SO ŠPECIÁLNYMI VÝCHVNO-VZDELÁVACÍMI POTREBAMI V ŠTUDIJNOM ODBORE 2950 M PORADENSTVO VO VÝŽIVE

|  |  |
| --- | --- |
| **Názov a adresa školy** | Spojená škola, org. zložka: Stredná priemyselná škola potravinárska, Slančíkovej 2, 950 50 Nitra |
| **Názov školského vzdelávacieho programu** | Zodpovednosťou k úspechu |
| **Kód a názov ŠVP** | 29 Potravinárstvo |
| **Kód a názov študijného odboru** | 2950 M poradenstvo vo výžive |
| **Stupeň vzdelania** | úplné stredné odborné vzdelanie – ISCED 3A |
| **Dĺžka štúdia** | 4 roky |
| **Forma štúdia** | denná |

Vzdelávanie žiakov prebieha v súlade so štátnym vzdelávacím programom a Zákonom o výchove a vzdelávaní (školský zákon), ktoré stanovujú zásadné pravidlá vzdelávania a prípravy žiakov so špeciálnymi výchovno-vzdelávacími potrebami (ďalej len „ŠVVP“). Pri formulovaní požiadaviek na ich štúdium sme vychádzali z platnej legislatívy, týkajúcej sa inklúzie žiakov so špeciálnymi výchovno-vzdelávacími potrebami, z analýzy podmienok školy, analýzy požiadaviek na profil absolventa študijného odboru 2950 M poradenstvo vo výžive, analýzy potrieb a požiadaviek trhu práce, analýzy povolania a odborných konzultácii so špecializovanými zamestnancami pedagogicko-psychologických poradní a dorastového lekára.

Platná legislatíva označuje názvom žiaci so špeciálnymi výchovno-vzdelávacími potrebami (ďalej len „ŠVVP“) žiakov:

1. žiakov so zdravotným znevýhodnením, t.j.:

* žiakov so zdravotným postihnutím (s mentálnym postihnutím, so sluchovým postihnutím, so zrakovým postihnutím, s telesným postihnutím, s narušenou komunikačnou schopnosťou, s autizmom alebo inými pervazívnymi vývinovými poruchami, s viacnásobným postihnutím),
* žiakov chorých alebo zdravotne oslabených, žiakov s vývinovými poruchami (poruchou aktivity a pozornosti, s vývinovou poruchou učenia), žiakov s poruchou správania, okrem detí umiestnených do špeciálnych výchovných zariadení na základe rozhodnutia súdu,

2. žiakov zo sociálne znevýhodneného prostredia,

3. žiakov s nadaním.

## Inklúzia žiakov so zdravotným znevýhodnením

Štúdium v študijnom odbore 2950 M poradenstvo vo výživevzhľadom k svojím špecifikám nemôže byť poskytnuté pre žiakov s mentálnym a zmyslovým postihnutím, ako aj žiakom s autistickým syndrómom, s poruchami psychického a sociálneho vývinu. Vo všeobecnosti môžu byť prijatí uchádzači s dobrým zdravotným stavom, prípadne s miernym telesným postihnutím. Uchádzači nesmú trpieť predovšetkým:

prognosticky závažným ochorením obmedzujúcim funkcie horných končatín (porucha hrubej a jemnej motoriky),

prognosticky závažným ochorením funkcie nosného a pohybového systému (ochorenia chrbtice, ploché nohy, vybočenie kolien, stav po kongenitálnej luxácii bedier),

prognosticky závažným ochorením dýchacích ciest, srdcovými a cievnymi ochoreniami (varixy),

prognosticky závažným ochorením kože horných končatín,

prognosticky závažnými a nekompenzovanými formami epilepsie a epileptických syndrómov a kolapsových stavov vzhľadom k predpokladanej obslužnej práci,

psychickými chorobami (alkoholizmus, toxikománia, nervové choroby),

prognosticky závažnými ochoreniami oka a sluchu,

endokrinnými ochoreniami a imúnnodeficitnými stavmi,

chronickými chorobami pečene.

Uchádzač musí mať platný zdravotný preukaz. Zdravotnú spôsobilosť uchádzačov posúdi a písomne potvrdí dorastový lekár, v prípade zmenenej pracovnej schopnosti aj posudková komisia sociálneho zabezpečenia.

Pre žiakov s miernymi telesnými ochoreniami sme pripravili tieto úpravy:

* budú integrovaní do bežných tried a ich vzdelávanie a príprava budú individuálne sledované,
* zabezpečíme vhodným spôsobom inklúziu žiaka medzi ostatných zdravých žiakov - vhodnou informovanosťou žiakov, príp. aj ich rodičov,
* na základe odporučenia lekára z pedagogicko-psychologickej poradne v súvislosti so stupňom ich postihnutia im bude vypracovaný individuálny učebný plán v predmetoch, ktoré to budú vyžadovať,
* v prípade ľahšieho stupňa postihnutia umožníme žiakovi používať na vyučovacích hodinách vhodné didaktické pomôcky - napr. na záznam prenášaného učiva, príp. používať iné ako klasické formy preskúšania, predĺženie času, potrebného na vykonanie testu - všetko po konzultácii a doporučení príslušnej organizácie, v rámci ktorej je žiak sledovaný,
* pravidelne budú navštevovať výchovnú poradkyňu a  špecializované odborné pracoviská.

## Inklúzia žiakov zo sociálne znevýhodneného prostredia

Tento vzdelávací program je otvorený pre žiakov zo sociálne znevýhodneného prostredia. Sú to žiaci, ktorí spĺňajú nasledujúce kritériá:

* žiak pochádza z rodiny, ktorej sa poskytuje pomoc v hmotnej núdzi a príjem rodiny je najviac vo výške životného minima,
* aspoň jeden zákonný zástupca žiaka (rodič) je dlhodobo nezamestnaný,
* najvyššie ukončené vzdelanie rodičov je základné, alebo aspoň jeden z rodičov nemá ukončené základné vzdelanie,
* neštandardné bytové a hygienické podmienky rodiny,
* vyučovací jazyk školy je iný, než jazyk, ktorým hovorí dieťa doma.

Pre žiakov zo sociálne znevýhodneného prostredia sme pripravili tieto úpravy:

* budú integrovaní do bežných tried a ich vzdelávanie a príprava budú individuálne sledované. Využijú sa všetky dostupné motivačné prostriedky na ich zapojenie sa do vzdelávacieho procesu, bude im poskytované nevyhnutné doučovanie a individuálna konzultácia,
* zabezpečíme vhodným spôsobom inklúziu žiaka medzi ostatných žiakov - vhodnou informovanosťou žiakov, príp. aj ich rodičov,
* pravidelne budú navštevovať výchovnú poradkyňu a v mimoriadnych prípadoch budú navštevovať aj špecializované odborné pracoviská,
* škola bude intenzívne spolupracovať najmä s rodičmi tak, že bude organizovať mesačné stretnutia (neformálne) učiteľov vrátane výchovnej poradkyne, žiakov, rodičov a (prípadne) zamestnávateľov, počas ktorých budú žiaci prezentovať svoje názory a požiadavky, aby sa mohli operatívne riešiť,
* škola v spolupráci so zamestnávateľmi bude riešiť ich zamestnanecké príležitosti.

## Inklúzia žiakov s nadaním

Škola vytvára v súlade so svojim profilom aj podmienky pre rozvoj nadaných žiakov. Výchova a vzdelávanie mimoriadne nadaných žiakov patrí vo všeobecnosti k veľmi efektívnym, žiaducim, a to tak zo spoločenského, individuálneho ľudského hľadiska, ako aj z hľadiska ekonomického, návratnosti investovaného času a finančných prostriedkov. Je žiaduce podchytiť nadaných žiakov a systematicky s nimi pracovať. Pritom nemusí ísť len o podporu mimoriadne intelektovo nadaných žiakov, ale aj žiakov nadaných manuálne, prakticky, ktorí vynikajú svojimi vedomosťami, zručnosťami, záujmom, kreativitou, výsledkami práce a zaslúžia si výnimočnú pedagogicko-psychologickú starostlivosť pri rozvíjaní svojho špecifického nadania. Pre mimoriadne nadaných žiakov sme pripravili tieto úpravy:

* žiaci budú integrovaní do bežných tried (nebudeme zriaďovať osobitné triedy, nepokladáme to za dobrý výchovný moment),
* ak si to žiaci budú vyžadovať, budú umiestnení do školského internátu so súhlasom zákonného zástupcu,
* v prípade mimoriadnych podmienok a situácií pripravíme individuálne učebné plány a vzdelávací program, ktorý by im eventuálne umožnil ukončiť študijný odbor aj v skrátenom čase ako je daný týmto vzdelávacím programom,
* umožní sa im štúdium väčšieho počtu voliteľných predmetov, ako aj ďalších cudzích jazykov,
* škola môže do tohto odboru štúdia prijať aj žiaka, ktorý úspešne ukončil základnú školu aj v nižšom ako 9. ročníku. Pre týchto žiakov bude vypracovaný individuálny plán vzdelávania a prípravy,
* vo výučbe týchto žiakov budeme využívať nadštandardné vyučovacie metódy a postupy, budú zapájaní do problémového a projektového vyučovania, umožní sa im práca na vlastných projektoch, vo výnimočných prípadoch môže byť poskytnuté štúdium formou on-line, s využitím e-learningu,
* v individuálnych plánoch sa môžu zaviesť aj špeciálne predmety štúdia, prípadne kombinácia viacerých obsahov predmetov,
* škola bude intenzívne spolupracovať najmä s rodičmi tak, že bude organizovať mesačné stretnutia (neformálne) učiteľov vrátane výchovnej poradkyne, žiakov, rodičov a (prípadne) zamestnávateľov, počas ktorých budú žiaci prezentovať svoje názory a požiadavky, aby sa mohli operatívne riešiť,
* škola môže umožniť žiakom aj aktívnu spoluprácu s univerzitou/univerzitami. Pre týchto žiakov bude s týmito vzdelávacími inštitúciami intenzívne spolupracovať,
* škola v spolupráci so zamestnávateľmi bude riešiť ich zamestnanecké príležitosti,
* všetci žiaci bez výnimky (aj bežní žiaci) budú dodržiavať školský a internátny poriadok.

# VNÚTORNÝSYSTÉM KONTROLY A HODNOTENIA ŽIAKOV ŠTUDIJNÉHO ODBORU 2950 M PORADENSTVO VO VÝŽIVE

|  |  |
| --- | --- |
| **Názov a adresa školy** | Spojená škola, org. zložka: Stredná priemyselná škola potravinárska, Slančíkovej 2, 950 50 Nitra |
| **Názov školského vzdelávacieho programu** | Zodpovednosťou k úspechu |
| **Kód a názov ŠVP** | 29 Potravinárstvo |
| **Kód a názov študijného odboru** | 2950 M poradenstvo vo výžive |
| **Stupeň vzdelania** | úplné stredné odborné vzdelanie – ISCED 3A |
| **Dĺžka štúdia** | 4 roky |
| **Forma štúdia** | denná |

Stredná priemyselná škola potravinárska považuje vnútorný systém kontroly a hodnotenia žiakov za najvýznamnejšiu kategóriu celého výchovno-vzdelávacieho procesu. Naším cieľom je poskytovať žiakovi spätnú väzbu, prostredníctvom ktorej získava informácie o tom, ako danú problematiku zvláda, ako dokáže zaobchádzať s tým, čo sa naučil, v čom sa zlepšil a v čom má ešte nedostatky. Hodnotenie žiaka vychádza z jasne stanovených cieľov a konkrétnych kritérií, ktorými sa dá jeho výkon zmerať. Preto neoddeliteľnou súčasťou hodnotenia musí byť aj konkrétne odporúčanie alebo rada, ako má žiak ďalej postupovať, aby svoje nedostatky odstránil. Kontrolu vyučovacieho procesu budeme orientovať na skúšanie a hodnotenie žiakov.

**Skúšanie**

Počas skúšania budeme preverovať, čo žiak vie a čo nevie, alebo čo má vedieť, ako sa má zlepšiť v porovnaní sám so sebou alebo s kolektívom - zisťujeme stupeň dosiahnutia cieľov vyučovacieho procesu. Pri skúšaní využijeme širokú škálu rôznych spôsobov a postupov - individuálne, frontálne, skupinovo, priebežne alebo súhrne po ukončení tematického celku alebo na konci školského roka, ústne, písomne (didaktické testy, písomné cvičenia a úlohy, projekty, a pod.). Skúšaním budeme preverovať výkon žiaka z hľadiska jeho relatívneho výkonu (porovnáme výkon žiaka s výkonmi ostatných žiakov) alebo individuálneho výkonu (porovnáme jeho súčasný výkon s jeho prechádzajúcim výkonom). Pri každom skúšaní budeme preverovať výkon žiaka na základe jeho výkonového štandardu, ktorý je formulovaný v učebných osnovách každého vyučovacieho predmetu ako vzdelávací výstup. Dôležitou súčasťou skúšania je aj informatívne hodnotenie, ktoré považujeme za významnú súčasť motivácie žiaka do jeho ďalšej práce, za súčasť spätnej väzby medzi učiteľom a žiakom.

**Hodnotenie**

Cieľom hodnotenie žiaka v škole je poskytnúť žiakovi a jeho rodičom spätnú väzbu o tom, ako žiak zvládol danú problematiku, v čom má nedostatky a kde má rezervy. Súčasťou hodnotenia je tiež povzbudenie do ďalšej práce, návod, ako postupovať pri odstraňovaní nedostatkov.

Hodnotenie žiakov budeme vyjadrovať rôznymi formami: slovom, číslom, známkou. V rámci hodnotenia budeme preverovať výsledky činnosti žiakov podľa určených kritérií. Niektoré kritériá budú všeobecne platné pre všetky predmety, špecifické výkony žiakov budú hodnotené podľa stanovených kritérií hodnotenia.

Neoddeliteľnou súčasťou hodnotenia žiaka je aj jeho správanie, prístup a postoje. Hodnotenie nikdy nesmie viesť k znižovaniu dôstojnosti, sebadôvery a sebaúcty žiaka.

## Pravidlá hodnotenia žiakov

Hodnotenie žiakov sa uskutočňuje na základe súboru kritérií, organizačných a metodických postupov na overenie dosiahnutých výkonových štandardov. Hodnotenie žiaka môže byť:

* + vzhľadom na očakávané vzdelávacie výstupy a kompetencie - hodnotenie absolútneho výkonu, napr. sumatívne priebežné a záverečné hodnotenie,
  + hodnotenie relatívneho výkonu – porovnáva sa výkon jednotlivých žiakov,
  + hodnotenie vlastného pokroku žiaka - porovnáva súčasný výkon žiaka s jeho výkonom v predchádzajúcom období.

Dôležitou súčasťou hodnotenia je sebahodnotenie žiakov, cieľom ktorého je naučiť žiakov posúdiť vlastnú prácu, vlastný výkon, svoje možnosti a rezervy.

Z časového hľadiska prebieha hodnotenie žiakov:

* počas štúdia
* po ukončení štúdia

Počas štúdia hodnotíme všetky **očakávané vzdelávacie výstupy,** ktoré sú formulované **výkonovými štandardmi v učebných osnovách každého vyučovacieho predmetu**. Ku každému vzdelávaciemu výstupu vymedzujeme kritériá hodnotenia, učebné zdroje, medzipredmetové vzťahy a metódy a prostriedky hodnotenia, ktoré sú v súlade s cieľmi vyučovacieho predmetu a jeho výchovnými a vzdelávacími stratégiami. Tým zabezpečíme komplexnosť vedomostí a ich aplikáciu.

Po ukončení štúdia hodnotíme všetky **očakávané vzdelávacie výstupy,** ktoré sú formulované **výkonovými štandardmi v kompetenčnom profile absolventa** nášho školského vzdelávacieho programu **formou maturitnej skúšky**. Cieľom maturitnej skúšky je overenie komplexných vedomostí a zručností, ako sú žiaci pripravení používať nadobudnuté kompetencie pri výkone povolaní a odborných činností, na ktoré sa pripravujú. Maturitná skúška je zásadným vzdelávacím výstupom sumatívneho hodnotenia našich absolventov. Získané vysvedčenie o maturitnej skúške s Dodatkom k maturitnej skúške potvrdzuje v plnom rozsahu ich dosiahnuté kompetencie – odbornú kvalifikáciu.

Nasledujúce pravidlá hodnotenia sú **platné pre celé obdobie vzdelávania žiaka** a sú v súlade so spoločenskými výchovnými a vzdelávacími stratégiami na úrovni školy:

1. Hodnotenie zameriavame a formulujeme pozitívne.
2. Žiak sa hodnotí podľa miery splnenia daných kritérií.
3. Známka z vyučovacieho predmetu nezahŕňa hodnotenie správania žiaka.
4. Vyučujúci klasifikujú iba prebrané a precvičené učivo.
5. Žiak má dostatok času na učenie, precvičovanie a upevnenie učiva.
6. Podklady pre hodnotenie a klasifikáciu získava vyučujúci hlavne: sledovaním výkonov a pripravenosti žiaka na vyučovanie, rôznymi druhmi písomných prác, analýzou výsledkov rôznych činnosti žiakov, konzultáciami s ostatnými vyučujúcimi a podľa potreby s psychologickými a sociálnymi pracovníkmi.
7. Pri klasifikácii používa vyučujúci platnú klasifikačnú stupnicu.
8. Výsledky žiakov posudzuje učiteľ objektívne.
9. V predmete, v ktorom vyučujú viacerí učitelia, je výsledný stupeň klasifikácie stanovený po vzájomnej dohode.
10. Písomné práce sú žiakom oznámené vopred, aby mali dostatok času na prípravu.
11. Významným prvkom procesu učenia je práca s chybou.

Pri hodnotení žiakov počas jeho štúdia jednotlivých predmetov sa podľa povahy predmetu zameriavame predovšetkým na:

**Hodnotenie vo vyučovacom predmete s prevahou teoretického zamerania.**

Hodnotíme hlavne ucelenosť, presnosť, trvalosť osvojenia požadovaných poznatkov, kvalitu, rozsah získaných spôsobilostí, schopnosť uplatňovať osvojené poznatky a zručnosti pri riešení teoretických a najmä praktických úloh, pri výklade a hodnotení spoločenských a prírodných javov a zákonitostí. Posudzuje sa kvalita myslenia, jeho logika, samostatnosť a tvorivosť, aktivita v prístupe k činnostiam, záujem o tieto činnosti a vzťah k týmto činnostiam, výstižnosť a odborná jazyková správnosť ústneho a písomného prejavu, kvalita výsledkov činností, osvojené metódy samostatného štúdia.

Pri hodnotení vzdelávacích výstupov sa budú používať nasledovné všeobecné kritériá hodnotenia:

Žiak:

* 1. Uplatnil osvojené poznatky, fakty, pojmy, definície, zákonitostí, vzťahy a zručnosti pri riešení teoretických a praktických úloh, pri vysvetľovaní a hodnotení spoločenských a prírodných javov.
  2. Preukázal kvalitu a rozsah získaných vedomostí vykonávať požadované intelektuálne

a motorické činnosti.

* 1. Prezentoval kvalitu myslenia, predovšetkým jeho logiku, samostatnosť a tvorivosť.
  2. Mal aktívny prístup, záujem a vzťah k daným činnostiam.
  3. Preukázal presný, výstižný, odborný a jazykovo správny ústny a písomný prejav.
  4. Preukázal kvalitu výsledkov zadaných činností.
  5. Si osvojil účinné metódy a formy štúdia.

**Hodnotenie vo vyučovacom predmete s prevahou praktického zamerania.**

Hodnotí sa vzťah k práci, pracovnému kolektívu a praktickým činnostiam, osvojenie praktických zručností a návykov, ovládanie účelných spôsobov práce, využívanie získaných teoretických vedomostí v praktických činnostiach, aktivita, samostatnosť, tvorivosť, iniciatíva v praktických činnostiach, kvalita výsledkov činnosti, organizácia vlastnej práce a pracoviska, udržiavanie poriadku na pracovisku, dodržiavanie predpisov a bezpečnosti a ochrany zdravia pri práci, starostlivosť o životné prostredie, hospodárne využívanie surovín, materiálov a energie.

Pri hodnotení vzdelávacích výstupov sa budú používať nasledovné všeobecné kritériá hodnotenia:

Žiak:

1. Si osvojil praktické zručností a návyky a ich využitie.
2. Preukázal vzťah k práci, pracovnému kolektívu, pracovným činnostiam, aktivitu, samostatnosť a tvorivosť.
3. Preukázal kvalitu výsledkov zadaných činností.
4. Zvládol efektívne spôsoby práce a organizáciu vlastnej práce ako aj pracoviska, udržiaval na pracovisku poriadok.
5. Dodržiaval predpisy o BOZP a starostlivosť o životné prostredie.
6. Hospodárne využíval suroviny, materiál, energiu, prekonal prekážky v práci.
7. Zvládol obsluhu a údržbu laboratórnych zariadení, používaných prístrojov, technologických zariadení, prekonal prekážky v práci.

**Hodnotenie vo vyučovacom predmete s prevahou výchovného zamerania.**

Hodnotíme hlavne tvorivosť a samostatnosť prejavu, osvojenie potrebných vedomostí a zručností, ich tvorivú aplikáciu, poznávanie zákonitostí daných činností a ich uplatňovanie vo vlastnej činnosti, kvalitu prejavu, vzťah žiaka k činnostiam a jeho záujem o tieto činnosti, estetické vnímanie, prístup k umeleckému dielu a estetike spoločnosti, rešpekt k tradíciám, kultúrnemu a historickému dedičstvu našej krajiny, aktívne zapojenie sa do kultúrneho diania a športových akcií.

Pri hodnotení vzdelávacích výstupov sa budú používať nasledovné všeobecné kritériá hodnotenia:

Žiak:

1. Preukázal tvorivosť a samostatnosť prejavu.
2. Si osvojil potrebné vedomosti, skúsenosti, činnosti a ich tvorivú aplikáciu.
3. Prezentoval poznatky o zákonitostiach daných činností a uplatnil ich vo vlastnej činnosti.
4. Preukázal kvalitu prejavu.
5. Preukázal vzťah a záujem o dané činnosti.
6. Prezentoval estetické vnímanie, svoj prístup k umeleckému dielu a skomentoval estetické reakcie spoločnosti.

**Obdobie hodnotenia**:

* denne
* mesačne
* štvrťročne
* polročne
* ročne.

**Maturitná skúška** je zásadným vzdelávacím výstupom sumatívneho hodnotenia našich absolventov. Získané vysvedčenie o maturitnej skúške potvrdzuje v plnom rozsahu ich dosiahnuté kompetencie – odbornú kvalifikáciu.

Jednotlivé časti maturitnej skúšky budú vychádzať z kompetencií schváleného školského vzdelávacieho programu, pričom ich obsah bude koncipovaný tak, aby žiak mal možnosť preukázať naplnenie kritérií hodnotenia.

V písomnej, praktickej a ústnej časti MS sa overujú vedomosti žiaka vo vyžrebovanej téme.

Cieľom **písomnej časti MS** je overiť úroveň teoretických vedomostí a poznatkov vychádzajúcich z cieľových požiadaviek štátneho vzdelávacieho programu.

Cieľom **praktickej časti MS** je overiť úroveň osvojených zručností a spôsobilostí žiakov a ich schopností využiť získané teoretické poznatky a vedomosti pri riešení konkrétnych praktických úloh komplexného charakteru.

Cieľom **ústnej časti MS** je overiť úroveň teoretických vedomostí a poznatkov.

MS pozostáva z komplexných zadaní a tém s aplikáciou na študijný odbor 2950 M poradenstvo vo výžive. Podrobnosti o MS sú upravené platnými predpismi MŠVVaM SR.

**Témy a zadania maturitnej skúšky**

Témy a zadania MS pripravujú predmetové komisie. Ich príprava sa bude riadiť platnými predpismi o maturitnej skúške. Pri MS sledujeme nielen schopnosť žiaka využívať medzipredmetové vzťahy vo všeobecnej a odbornej zložke vzdelávania, ale aj úroveň jeho ústneho prejavu, a to z jazykovej stránky a stránky správneho uplatňovania odbornej terminológie na **základe kriteriálneho hodnotenia výkonov**.

Každá téma/zadanie má:

* vychádzať z výkonových štandardov kompetenčného profilu absolventa študijného odboru,
* uplatňovať hľadisko akumulácie vedomostí viacerých odborných predmetov obsahovo príbuzných,
* vychádzať z  rozsiahlejších tematických celkov viacerých odborných predmetov (komplexnosť obsahu vzdelávania),
* umožniť a podporiť využitie všetkých podporných učebných zdrojov (pomôcky, písomné materiály, informácie a údaje, atď.) pre splnenie danej témy,
* umožniť preverenie schopnosti žiaka využívať vedomosti a intelektuálne schopnosti získané počas štúdia na posúdenie konkrétneho odborného problému, ktorý je daný v téme MS,
* dodržiavať pravidlo zrozumiteľnosti, konzistentnosti a komplexnosti tak, aby náročnosť, vecný a časový rozsah tém boli pre žiaka optimálne, primerané a zvládnuteľné na danom stupni vzdelania,
* svoje podtémy a ich formulácia musia byť jasné, jednoznačné, v logickom slede od riešenia jednoduchého problému k zložitejšiemu javu v závislosti od problému alebo situácie, ktoré sa majú v téme MS riešiť. Podtémy sú aplikačného charakteru a dopĺňajú informácie, ktoré žiak v priebehu štúdia odborných a všeobecnovzdelávacích predmetov daného študijného odboru získal.

**Hodnotenie vzdelávacích výstupov** bude založené na kritériách hodnotenia. Vymedzenie prostriedkov a postupov hodnotenia bude spracované ku každej téme/zadaniu. Konkretizácia tém/zadaní vrátane špecifických kritérií hodnotenia, prostriedkov a postupov hodnotenia ako aj organizačné a metodické pokyny budú spracované v priebehu posledného ročníka štúdia a budú osobitným dokumentom školy, ktorý bude dopĺňať náš školský vzdelávací program.

Pre hodnotenie ústneho prejavu na maturitnej skúške sú stanovené nasledovné všeobecné kritériá:

|  |  |
| --- | --- |
| Stupeň hodnotenia | Kritériá hodnotenia ústneho prejavu (prezentácia prejavu) |
| Výborný | * Kontaktoval sa s poslucháčmi. * Rečníkovi bolo jasne a dobre rozumieť. * Hlavná myšlienka bola po celú dobu jasná. * Príklady boli presvedčivé a výborne zvolené. * Slovná zásoba bola výrazovo bohatá. * Nevyskytovali sa žiadne jazykové chyby ani chyba v stavbe vety. * Dĺžka prejavu bola požadovaná a mala dobrý spád. * Prejav bol výzvou k diskusii. |
| Chválitebný | * Kontaktoval sa s poslucháčmi. * Rečníkovi bolo dobre rozumieť. * Hlavná myšlienka bola po celú dobu jasná. * Príklady boli presvedčivé a dobre zvolené. * Slovná zásoba bola bohatá. * Nevyskytovali sa väčšie jazykové chyby ani chyba v stavbe vety. * Dĺžka prejavu bola primeraná a mala spád. * Prejav mohol byť výzvou k diskusii. |
| Dobrý | * Čiastočne sa kontaktoval s poslucháčmi. * Rečníkovi bolo niekedy zle rozumieť. * Prejav nemal výraznú hlavnú myšlienku. * Príklady mali uplatnenie iba niekedy. * Slovná zásoba bola postačujúca. * Vyskytovali sa jazykové chyby a chyby v stavbe vety. * Dĺžka prejavu bola primeraná. * Prejav nebol výzvou k diskusii. |
| Dostatočný | * Minimálne sa kontaktoval s poslucháčmi. * Rečníkovi bolo zle rozumieť. * Prejav nebol presvedčivý. * Ústny prejav bol zle štruktúrovaný, hlavná myšlienka bola nevýrazná. * Príklady boli nefunkčné. * Slovná zásoba bola malá. * Vyskytovali sa časté chyby v jazyku a chyby v stavbe vety. * Dĺžka prejavu nezodpovedala téme. |
| Nedostatočný | * Chýbal kontakt s poslucháčmi. * Rečníkovi nebolo vôbec rozumieť. * Prejav nebol presvedčivý ani zaujímavý. * Chýbala hlavná myšlienka. * Chýbali príklady. * Slovná zásoba bola veľmi malá. * Vyskytovali sa veľmi časté chyby v jazyku, stavba vety nebola správna. * Dĺžka prejavu bola veľmi dlhá/krátka, zmysel vystúpenia nebol jasný. |

Pre hodnotenie výsledkov vzdelávania na maturitnej skúške sú stanovené nasledovné všeobecné kritériá:

|  |  |  |  |  |  |
| --- | --- | --- | --- | --- | --- |
| **Stupeň hodnotenia** | **Výborný** | **Chválitebný** | **Dobrý** | **Dostatočný** | **Nedostatočný** |
| **Kritériá hodnotenia** |
| **Porozumenie téme** | Porozumel téme dobre | V podstate porozumel | Porozumel s nedostatkami | Porozumel  so závažnými nedostatkami | Neporozumel téme |
| **Používanie odbornej terminológie** | Používal  samostatne | Používal s malou pomocou | Vyžadoval si pomoc | Robil zásadné chyby | Neovládal |
| **Vecnosť, správnosť a komplexnosť odpovede** | Bol samostatný, tvorivý, pohotový, pochopil súvislosti | Bol celkom samostatný, tvorivý a pohotový | Bol menej samostatný, nekomplexný a málo pohotový | Bol nesamostatný, často vykazoval chyby, nechápal súvislosti | Bol nesamostatný, ťažkopádny, vykazoval zásadné chyby |
| **Samostatnosť prejavu** | Vyjadroval sa výstižne, súvisle a správne | Vyjadroval sa celkom výstižne a súvisle | Vyjadroval sa nepresne, niekedy nesúvisle, s chybami | Vyjadroval sa s problémami, nesúvisle,  s chybami | Nedokázal sa vyjadriť ani s pomocou skúšajúceho |
| **Schopnosť praktickej aplikácie teoretických poznatkov** | Správne a samostatne aplikoval | Celkom správne a samostatne aplikoval | Aplikoval nepresne, s problémami a  s pomocou skúšajúceho | Aplikoval veľmi nepresne, s problémami a zásadnými chybami | Nedokázal aplikovať |
| **Pochopenie praktickej úlohy** | Porozumel úlohe dobre | V podstate porozumel | Porozumel  s nedostatkami | Porozumel  so závažnými nedostatkami | Neporozumel úlohe |
| **Voľba postupu** | Zvolil správny a efektívny postup | V podstate zvolil správny postup | Zvolil postup  s problémami | Zvolil postup s problémami a s pomocou skúšajúceho | Nezvolil správny postup ani s pomocou skúšajúceho |
| **Výber prístrojov, strojov, zariadení, náradia, materiálov, surovín** | Zvolil správny výber | V podstate zvolil správny výber | Zvolil výber  s problémami | Zvolil výber s problémami a s pomocou skúšajúceho | Nezvolil správny výber ani s pomocou skúšajúceho |
| **Organizácia práce na pracovisku** | Zvolil veľmi správnu organizáciu | V podstate zvolil dobrú organizáciu | Zvolil organizáciu s problémami | Zvolil organizáciu s problémami a s pomocou skúšajúceho | Nezvládol organizáciu |
| **Kvalita výsledku práce** | Pripravil kvalitný produkt/  činnosť | V podstate pripravil kvalitný produkt/  činnosť | Pripravil produkt/  činnosť s nízkou kvalitou | Pripravil produkt/  činnosť s veľmi nízkou kvalitou | Pripravil nepodarok |
| **Dodržiavanie BOZP a hygieny pri práci** | Dodržal presne všetky predpisy | V podstate dodržal všetky predpisy | Dodržal predpisy s veľkými problémami | Dodržal iba veľmi málo predpisov | Nedodržiaval predpisy |

**Materiálne a priestorové podmienky pre vykonanie maturitnej skúšky**

Budú konkretizované v rámci prípravy tém pre záverečné skúšky. Budú v súlade so štandardom, ktorý predpisuje ŠVP a doplnený podľa podmienok a špecifík študijného odboru 2950 M poradenstvo vo výžive.

Klasifikáciaje výsledkom komplexného hodnotenia vedomostí, zručností a návykov žiaka. Základom na pridelenie klasifikačného stupňa sú známky, čiže zaradenie žiaka alebo jeho výkonu do niektorej výkonnostnej skupiny. Vymedzenie klasifikačných stupňov sa opiera o hodnotenie podľa výkonových kritérií.

**Stupne prospechu a celkový prospech**

Prospech žiaka je v jednotlivých vyučovacích predmetoch klasifikovaný týmito stupňami:

1 - výborný

2 - chválitebný

3 - dobrý

4 - dostatočný

5 - nedostatočný

Správanie žiaka je klasifikované týmito stupňami:

1 - veľmi dobré

2 - uspokojivé

3 - neuspokojivé

Žiak na konci prvého a druhého polroku je hodnotený takto:

- prospel s vyznamenaním

- prospel veľmi dobre

- prospel

- neprospel

Žiak je neklasifikovaný, ak jeho absencia v danom predmete prekročila 25% celkovej dochádzky (riaditeľ školy môže odsúhlasiť skúšku na doplnenie klasifikácie). Žiak je neklasifikovaný aj v prípade, ak vyučujúci nemá dostatok podkladov na uzatvorenie klasifikácie. O tejto skutočnosti musí byť informovaný riaditeľ školy. Ak je žiak neklasifikovaný, nedostane vysvedčenie, iba výpis z katalógového listu. O dodatočnej klasifikácii rozhoduje riaditeľ školy v zmysle platnej legislatívy. Maturitná skúška sa môže opakovať v zmysle právnych predpisov.

Ak má žiak alebo jeho zákonný zástupca pochybnosti o správnosti hodnotenia, môže požiadať riaditeľa školy o komisionálne preskúšanie žiaka. Na základe kritérií hodnotenia sa uskutoční preskúšanie žiaka do 14 dní od doručenia jeho žiadosti prípadne v termíne po vzájomnej dohode medzi žiakom a riaditeľom školy. Komisionálne skúšky prebiehajú v súlade s právnymi predpismi. Opravné skúšky určuje riaditeľ školy v súlade s právnym predpisom.

**Výchovné opatrenia**

Patria sem pochvaly, napomenutia triedneho učiteľa, pokarhanie triedneho učiteľa, pokarhanie riaditeľa školy, podmienečné vylúčenie zo štúdia, vylúčenie zo štúdia. Akékoľvek výchovné opatrenie musí byť okamžite oznámené v písomnej forme rodičom alebo zákonným zástupcom žiaka. Opatrenie sa zaznamenáva do katalógového listu žiaka.

**Klasifikácia a hodnotenie žiakov so ŠVVP**

Klasifikácia a hodnoteniesa robí s prihliadnutímna stupeňporuchy. Vyučujúci rešpektujú odporučenia psychologických vyšetrení žiaka a uplatňujú ich pri klasifikácii a hodnotení žiaka. Vyberajú vhodné a primerané spôsoby hodnotenia vrátane podkladov na hodnotenie. Uplatňujú také formy a spôsoby skúšania, ktoré zodpovedajú schopnostiam žiaka a nemajú negatívny vplyv na ich rozvoj a psychiku. Volia taký druh prejavu, v ktorom má žiak predpoklady preukázať lepšie výkony.

1. *Návrh odporúčania Európskeho parlamentu a Rady o kľúčových kompetenciách pre celoživotné vzdelávanie. 2006.* [↑](#footnote-ref-1)